Tuča migranata u Miralu, jedna osoba teško povrijeđena\nAleksandra Vuković, 15/06/2020\nMigrant iz Avganistana zadobio je teške povrede stomaka koje mu je hladnim oružjem zadao migrant iz Pakistana u kampu “Miral” u Velikoj Kladuši, izjavio je portparol MUP-a Unsko-sanskog kantona Ale Šiljdedić.\n“Povrijeđenom migrantu je ukazana medicinska pomoć u Domu zdravlja, nakon čega je hospitalizovan i mislim da nije u životnoj opasnosti. Pakistanac koji je nanio tjelesne povrede je uhapšen i kriminalistički obrađen u Policijskoj stanici Velika Kladuša”, naveo je Šiljdedić.\nDodao je da je tužilac ovaj incident okarakterisao kao krivično djelo ubistvo u pokušaju.\nPrema njegovim riječima, veća grupa migranata je pokušala da spriječi policiju da uđe u objekat “Miral” i izvrši uviđaj.\n“Prilikom dolaska policije na lice mjesta da se izvrši uviđaj, odnosno da se liši slobode osumnjičeno lice, većina korisnika ovog kampa, odnosno migranti su izišli na ulaznu kapiju uz galamu viku i uz bacanje predmeta prema policiji”, rekao je Šiljdedić.\nDodao je da je tom prilikom jedan policajac lakše povrijeđen.\n“U ovom incidentu jedan naš pripadnik je zadobio lakše tjelesne povrede u vidu posjekotine lijeve ruke, ubrzo smo uputili dodatna pojačanja tako da je situacija u potpunosti smirena i sad je sve pod kontrolom”, rekao je Šiljdedić.\nTags\t#migranti\t#Miral\t#tuča\nOdluka o raspodjeli novca od MMF-a u četvrtak\nSarajevo: Pretres zbog prijetnji državljanima SAD-a i podsticanja na rasizam\nProizvođačke cijene u decembru više za 1,2 %\nRezultati NBA lige: Pobjeda Denvera uz novi dabl dabl Jokića\nJutarnji dnevnik [28.01.2021.]\nBijeljina: Prošle godine odbijen ulazak u BiH za 816 stranaca, čak 630 zbog prijetnje\nBez napretka u pregovorima između EU i “AstraZenece”, moguće ograničenje izvoza


Takmičenje u Mašinskoj školi u programiranju robota\nAutor : ePančevo apr 12, 2019\nU Mašinskoj školi Pančevo po prvi put je organizovano Okružno takmičenje u robotici za učenike Maišnskih škola iz Vojvodine. To je bila prilika učenici praktično primene znaje koje su naučili na nastavi.\n- Takmičenje se po prvi put organizuje u Mašonskoj školi inače je šesto Regipnalno takmičenje u programiranju robota.Od samog početka mi smo učesnici tog takmičenja ,možemo slobodno da kažemo da smo jedni od osnoivača na nivou Vojvodine.Znači nam mnogo jer učesnici mašinske škole i gosti u redovnoj nastavi imaju robotiku i znamo da je značaj robotike sve veći u primeni u svetu, rekao je direktor škole Nenad Dojčinović.\nPored domaćina učenika Mašinske škole na Regionalnomm takmičenju robotike učestuju i učenici iz Kanjiže i Sombora. Svaka Svaka ekipa sastavljena od dva učenika.Kod robotke je vazna logiga i strpljenje i umeće da svoje stečeno znanje znaju da primene.Svaki takmičar imao je svoj model robota sa kojim se predstavio.\nTokom danabiće objavljeni rezultati i podela diploma i nagrada.


Hoće li BiH ove godine na izbore: Danas sjednica CIK-a | B1 TV\nCentralna izborna komisija (CIK) BiH razmatrat će na današnjoj sjednici probleme u vezi sa organizacijom ovogodišnjih lokalnih izbora u BiH.\nOd danas je sjednice moguće pratiti putem livestreaminga, na internet stranici www.izbori.ba, saopćeno je iz CIK-a BiH.\nČlanovi CIK-a BiH bi na sjednici trebali da razmatraju prijedlog odluke o diplomatsko-konzularnim predstavništvima u kojima se planira organizirati glasanje za lokalne izbore 2020., prijedlog uputstva o vrstama, načinu i rokovima za određivanje biračkih mjesta, kao i prijedlog odluke o izmjeni i dopuni Poslovnika Centralne izborne komisije BiH.\nPred članovima CIK-a BiH biće i informacija o sprovođenju priremnih aktivnosti za lokalne izbore 2020. godine, kao i prijedlozi rješenja u predmetima Gradske izborne komisije Živinice i Općinske izborne komisije Ravno.\nPrethodni članakNovom naredbom se 1., 2. i 3. maja zabranjuje okupljanje više od pet osoba, te kretanje od 22.00 do 5.00 sati ujutro\nNaredni članakNajavljeni planski prekidi električne energije za 04.05.2020.


Preminula slavna američka glumica Beti Vajt - 31.12.2021, Sputnik Srbija\nPreminula slavna američka glumica Beti Vajt\nSlavna američka glumica Beti Vajt preminula je danas u 100. godini, javlja "Njujork post". 31.12.2021, Sputnik Srbija\nPoznata po brojnim filmskim i serijskim ostvarenjima, među kojima je i serija "Golden Girls", postala je ikona kulture u svojim osamdesetim godinama, a 100. rođendan je trebalo da proslavi 17. januara.Izvor iz policije potvrdio je za "TMZ" da je ona preminula u svojoj kući danas pre podne.Vajtova je osam puta osvajala "Emi" za najdužu televizijsku karijeru, debitovala je 1939. godine, a prvi kratak film snimila je 1945. godine, preneo je Tanjug.\nkultura, film i serije, kultura – vesti\n21:20 31.12.2021 (Osveženo: 15:51 24.01.2022)\n© AP PhotoBeti Vajt\nSlavna američka glumica Beti Vajt preminula je danas u 100. godini, javlja "Njujork post".\nPoznata po brojnim filmskim i serijskim ostvarenjima, među kojima je i serija "Golden Girls", postala je ikona kulture u svojim osamdesetim godinama, a 100. rođendan je trebalo da proslavi 17. januara.\nIzvor iz policije potvrdio je za "TMZ" da je ona preminula u svojoj kući danas pre podne.\nVajtova je osam puta osvajala "Emi" za najdužu televizijsku karijeru, debitovala je 1939. godine, a prvi kratak film snimila je 1945. godine, preneo je Tanjug.


SNS Šabac upozorava: Još nije zakazana sednica za proglašenje rezultata, Petrović i Zelenović na sve načine pokušavaju da opstruišu izbore\nGradski odbor Srpske napredne stranke Šabac izražava zabrinutost činjenicom da Gradska izborna komisija, još nije zakazala sednicu na kojoj bi trebalo da proglasi rezultate izbora, posle ponavljanja na 27 biračkih mesta.\nPodsećamo da bi rezultati po zakonu morali da budu saopšteni za 24 sata po zatvaranju biračkih mesta, ali imajući u vidu na koje sve načine se vlast u tehničkom mandatu dovijala da spreči očigledni izborni debakl dosadašnje vladajuće koalicije, izražavamo bojazan da su i u ovom slučaju spremni na kršenje zakona zarad ličnih i stranačkih interesa.\nSrpska napredna stranka zahvalna je svim građanima, koji su nam u ogromnom broju ukazali poverenje i svojim glasovima potvrdili našu ubedljivu pobedu. Pobeda srpskih naprednjaka još je veća imajući u vidu katastrofalne izborne uslove u kojima su Dušan Petrović i Nebojša Zelenović organizovali ove izbore i sve opstrukcije koje su sproveli.\nPodsećamo da po Petrovićevom i Zelenovićevom nalogu članovi biračkog odbora iz Srpske napredne stranke ni na jednom biračkom mestu nisu bili predsednici ni zamenici biračkog odbora, a bilo nam je zabranjeno i da brojimo listiće. Imali smo pravo samo da dišemo i gledamo šta oni rade. Sada im ni to nije dovoljno i očigledno je da bi im najviše odgovaralo da nema ni nas ni građana koji nas podržavaju. Ali mi smo tu i zahvaljujući ogromnom broju Šapčana pobedili smo na ovim izborima.\nUostalom, to je još u izbornoj noći otvoreno potvrdio i Zelenovićev koalicioni partner – Zapadna Srbija.\nJoš samo Zelenović i Petrović da čuju za rezultate izbora, pa da zakažu sednicu Gradske izborne komisije. Čim se oporave od šoka izazvanog činjenicom da su izgubili uprkos svim lažima, krađi, kupovini glasova, ucenama birača, pretnjama i kršenju ustava i zakona Srbije.\nTags: Dušan Petrović, GIK, GO SNS Šabac, izbori, Nebojša Zelenović, sns\nKoronavirus u Srbiji: 56 pozitivnih, umrla jedna osoba – ukupno 724


Republikanski predsednički pretendenti Mit Romni i Njut Gingrič na debati u Ajovi\nPredsednički pretendenti Republikanske stranke sinoć su održali debatu u De Moinsu u Ajovi, državi u kojoj će se za manje od mesec dana održati prvi stranački izbori za nominaciju predsedničkog kandidata. Njut Gingrič, bivši predsednik Predstavničkog doma, odnedavno je postao predvodnik predizbornog nadmetanja.\nNjegov glavni suparnik, bivši guverner Masačusetsa Mit Romni, opisao je Gingriča kao pripadnika vašingtonskih krugova koji nema iskustvo potrebno za sređivanje posustale američke ekonomije. Gingrič je sebe predstavio kao političara koji je svojim prethodnim rezultatima pokazao da je dorastao zadatku.\nOn je takođe ponovio izjavu datu početkom nedelje, da su Palestinci „izmišljen“ narod. Juče je čak otišao i korak dalje, nazvavši Palestince „teroristima“ koji – kako se izrazio – „uče terorizam u svojim školama“. Jučerašnja debata je održana manje od mesec dana pre prvih izbora Republikanske stranke za nominaciju predsedničkog kandidata na izborima novembra 2012.


U Zrenjaninu nema vode za piće od 2004, a u Užicu problem rešava državni vrh – Nadlanu.com\nU Zrenjaninu nema vode za piće od 2004, a u Užicu problem rešava državni vrh\nObjavljeno 8. jan 2014. / 19:20:31\nU Zrenjaninu je od 2004. zabranjena upotreba vode iz vodovoda za piće, dok se u Užicu za nekoliko dana angažovao državni vrh da reši sličan problem, kažu iz DS.\nŠef odborničke grupe Demokratske stranke u Zrenjaninu Goran Kaurić je na konferenciji za novinare rekao da je problem prekomerne koncentracije arsena u vodi u Zrenjaninu gorući problem i pitao ko ometa da se problem reši.\nDemokratska stranka će nastaviti da se zalaže za izgradnju fabrike vode jer je to u interesu Zrenjaninaca koji svakodnevno kupuju flaširanu vodu, rekao je Kaurić.\nZrenjaninska DS je još ranije objavila da je izračunala da stanovnici tog banatskog grada od 2004. godine svakodnevno na kupovinu flaširane troše 20.000 evra, odnosno 28 miliona evra godišnje.\nOdbornička grupa Lige socijaldemokrata Vojvodine (LSV) u Skupštini grada Zrenjanina pre dva dana uputila je apel Vladi Srbije da se uključi u rešavanje problema s pijaćom vodom u Zrenjaninu.\nOdbornička grupa LSV je tada ocenila da gradski funkcioneri daju oprečne izjave o izgradnji fabrike vode “što je očigledan signal da nemaju kapaciteta ili volje da reše problem”.\nPodsetili su da je prošle godine saopštavano da je obezbeđena državna garancija za taj projekat, ali je na prošloj sednici gradske skupštine rečeno da garancije nema, a da su pregovori sa nemačkom kompanijom, koja je posao dobila na javnom tenderu, bili prekinuti, a pre mesec dana nastavljeni.\nPotom, u najnovijoj izjavi, predsednik Skupštine Zrenjanina obavestio je građane da fabrika vode neće biti izgrađena, iako je za ovaj mesec najavljen nastavak razgovora sa izvođačem radova, navela je LSV.\nužicevoda za pi?ezrenjanin\nPogledajte: Najmanji i najslađi miš na svetu


Novak Đoković ne igra na ATP kupu u Australiji\nNovak Đoković, svetski broj jedan, definitivno se neće pojaviti u Sidneju na ATP kupu. Na oficijalnom sajtu pomenutog turnira potvrđeni su timovi i boje Srbije... 29.12.2021, Sputnik Srbija\nSamim tim, spekulacije koje su kružile prethodnih dana da se Novak Đoković neće pojaviti u Australiji na prvom turniru u sezoni, dobile su i zvaničnu potvrdu.Za razliku od Austrije koja se posle povlačenja Dominika Tima neće pojaviti u Australiji, Srbija ostaje učesnik. Interesantno je i da se kao selektor našeg Dejvis kup tima neće pojaviti Viktor Troicki, već će se u toj ulozi naći Hrvat Ivan Sabanov koji je nedavno odlučio da zajedno sa bratom pređe da brani boje Srbije. „Francuska je kasno ubačena, zamenivši Austriju u Grupi B posle povlačenja Dominika Tima i Denisa Novaka. Takođe je u sredu objavljeno da se prvi teniser sveta Novak Đoković povukao sa ATP kupa. Srbija ostaje u konkurenciji i predvodiće je 33. igrač sveta Dušan Lajović“, saopštili su organizatori ATP kupa. ATP kup u Sidneju startuje 1. januara, a reprezentacija Srbije bez svoje prve zvezde i sa drugim selektorom, igraće protiv Norveške, Čilea i Španije.\n10:29 29.12.2021 (Osveženo: 10:43 29.12.2021)\n© Foto : Michael ProbstNikola Ćaćić i Novak Đoković\nNovak Đoković, svetski broj jedan, definitivno se neće pojaviti u Sidneju na ATP kupu. Na oficijalnom sajtu pomenutog turnira potvrđeni su timovi i boje Srbije braniće Dušan Lajović, Filip Krajinović, Nikola Ćaćić, dok će selektor biti Ivan Sabanov.\nSamim tim, spekulacije koje su kružile prethodnih dana da se Novak Đoković neće pojaviti u Australiji na prvom turniru u sezoni, dobile su i zvaničnu potvrdu.\nZa razliku od Austrije koja se posle povlačenja Dominika Tima neće pojaviti u Australiji, Srbija ostaje učesnik.\nInteresantno je i da se kao selektor našeg Dejvis kup tima neće pojaviti Viktor Troicki, već će se u toj ulozi naći Hrvat Ivan Sabanov koji je nedavno odlučio da zajedno sa bratom pređe da brani boje Srbije.\n„Francuska je kasno ubačena, zamenivši Austriju u Grupi B posle povlačenja Dominika Tima i Denisa Novaka. Takođe je u sredu objavljeno da se prvi teniser sveta Novak Đoković povukao sa ATP kupa. Srbija ostaje u konkurenciji i predvodiće je 33. igrač sveta Dušan Lajović“, saopštili su organizatori ATP kupa.\nATP kup u Sidneju startuje 1. januara, a reprezentacija Srbije bez svoje prve zvezde i sa drugim selektorom, igraće protiv Norveške, Čilea i Španije.


PDV za starija vozila 33.000 RSD, a za nov BMW 11.000 - PressLider.rs\nPDV za starija vozila 33.000 RSD, a za nov BMW 11.000\n28. januara 2018. Marina Trmčić\t0 Comments Porez, registracija, vozila\n„Za bezbednost saobraćaja, za državu, za naše građane, sve, koji čak i ne voze, bitno je da ta vozila budu bezbednija, ali u smislu ekologije. Odnosno da imaju manje štetnih izduvnih gasova i tako, da bude veći Euro standard, da ne bude 2 ili 0, nego da bude bar 4 ili 5“, rekao je Milan Vujanić, profesor sa Saobraćajnog fakulteta.\n„Stimulisanjem nabavke starijih automobila mi u stvari pokrivamo onaj deo tržišta u kome oni ljudi (koji nemaju dovoljno sredstava da kupe nov auto, vrednosti 9, 10, 15 hiljada evra,) mogu da za 5 ili 6 hiljada evra kupe auto koji zadovoljava, bolji je od naših standarda i proseka sad, ali nije u vrhu standarda, jer mi za to nemamo pare“, objašnjava on.\nBez obzira na olakšice prema starosti vozila, nepravde i dalje ima. Za potpuno nov BMW sa motorom od 2000 kubika, čija je cena 60 hiljada evra, porez iznosi 11 hiljada dinara. Za Reno Lagunu sa dizel motorom od 2,2 kubika, star 12 godina, sa popustom porez iznosi 33 hiljade dinara.\n← OŠ“22.decembar“ u Stančićima: Nastavljamo Savinim putem\nMinimalan poraz Železničara (FOTO) →


Bolton: Lideri Srbije i Kosova su razgovarali o razmjeni teritorija\nBivši savjetnik predsjednika SAD-a za nacionalnu sigurnost John Bolton izjavio je da je razmjena teritorija spominjana kao mogućnost u razgovorima lidera Srbije i Kosova.\nU intervjuu za američko Udruženje stranih novinara (Foreign Press Association), Bolton je rekao da su "lideri Srbije i Kosova još 2018. godine pokazali želju" da riješe kosovsko pitanje, jer su uvidjeli da bez normalizacije odnosa nema ni ekonomskog razvoja ni stabinosti, prenio je Glas Amerike.\n"I mislio sam da vrijedi pokušati, iako je pitanje za obje zemlje veoma kontroverzno. Jedna od stvari o kojoj su razgovarali bila je mogućnost razmjene teritorija", kazao je bivši savjetnik američkog predsjednika Donalda Trumpa.\nBolton je naveo da ideja o razmjeni teritorija nije dobro prihvaćena u dijelovima Balkana, Zapadne Evrope i u Njemačkoj, jer bi razmjena na jednom mjestu bila povod za razmjenu na drugom, i dodao da se to dešavalo kroz historiju.\nOn je rekao da je uvjeren da bi Evropa na kraju prihvatila takav dogovor.\n"U slučaju da su Kosovo i Srbija postigli dogovor čiji bi dio bila razmjena teritorija, da li zaista mislite da bi ostatak Evrope rekao da to nije prihvatljivo za njih i da bi odbacili dogovor dvije strane? Za mene je to nezamislivo", kazao je Bolton.\nPredsjednici Srbije i Kosova Aleksandar Vučić i Hašim Tači nikada nisu rekli da je razmjena teritorija zvanično bila jedna od opcija za rješavanje pitanja Kosova, dok su mnogi upućeni tvrdili da je ta mogućnost ozbiljno razmatrana.\nGlas Amerike je naveo da Vučićev kabinet nije odgovorio na zahtjev za komentar Boltonovih navoda.\nBolton je bio Trumpov savjetnik od aprila 2018. do septembra 2019. godine, a trenutno promoviše memoare u kojima je pisao o dešavanjima u Bijeloj kući i često kritikuje Trumpa.\nU augustu 2018. godine, dok je bio na funkciji, Bolton je rekao da SAD ne isključuju mogućnost teritorijalne korekcije između Srbije i Kosova.\nAktuelni izaslanik Bijele kuće za pregovore Kosova i Srbije Richard Grenel demantovao je da je uz posredstvo Trumpove administracije postignut dogovor o razmjeni teritorija i ukazao da je Bolton vodio svoju politiku dok je bio na funkciji savjetnika za nacionalnu sigurnost.\nBolton je komentarisao i otkazani sastanak predstavnika Srbije i Kosova u Bijeloj kući, zakazan za 27. juni. Sastanak je otkazan pošto je objavljen prijedlog optužnice za ratne zločine protiv Tačija.\n"Ovaj samit Srbije i Kosova svakako nije trebalo da dovede do sporazuma. Naravno, ja sam to posmatrao spolja, ali mi je djelovao kao prilika za slikanje i ništa drugo. Na kraju se ništa od toga nije desilo", naveo je Bolton.\nOcijenio je i da je rješavanje spora Atine i Skoplja o imenu Sjeverne Makedonije bio veliki uspjeh, a da su preostali problemi Bosne i Hercegovine i Kosova.


ICT Hub Venture, investicioni fond sa sedištem u Beogradu, koji ulaže u startape u ranoj fazi razvoja i čiji je fokus građenje tehnoloških kompanija čija se perspektivnost ogleda na globalnom nivou, investirao je u Trickest, beogradski startap koji se bavi sajber bezbednošću, kako bi podržao razvoj njihove cloud-based platforme fokusirane na automatizovano i kraudsorsovano penetraciono testiranje.\nTrickest razvija softver u obliku servisne platforme Trickest Hive koja će kompanijama i pojedincima omogućiti da kreiraju i automatizuju dinamične bezbednosne procese rada kako bi testirali svoje sisteme i detektovali probleme u okviru svojih mreža. Trickest predvode suosnivači Nenad Zarić, lovac na bagove koji je kao penetracioni tester radio u kompaniji Seven Bridges i Mihailo Tomić, koji je prethodno bio zaposlen na Data Engineer poziciji u kompaniji Things Solver. Tim je izveo nekoliko bezbednosnih penetracionih testiranja kroz niz programa namenjenih lovu na bagove za kompanije sa liste Fortune500, kao što su Uber, PayPal, Spotify, Airbnb, Twitter i Snapchat.\n„Svi alati koji trenutno postoje na tržištu su manje ili više defanzivni u svojoj suštini, a mi smo uvideli priliku da izgradimo platformu koja će ponuditi kompletno penetraciono testiranje. Ono što je Photoshop za dizajnere i AutoCAD za arhitekte, to će Trickest Hive biti u smislu alata sa kojima će ofanzivniji eksperti i penetracioni testeri u oblasti sajber bezbednosti porediti sva druga rešenja”, kaže Nenad Zarić.\nMihailo Tomić, objašnjava kako je platforma namenjena profesionalcima u oblasti sajber bezbednosti koji samostalno rade, ali i onima koji su zaposleni u velikim kompanijama, a namera im je da se pozicioniraju kao karika koja ih povezuje.


Đurić: Videćemo da li će Grenel ostati izaslanik za pregovore između Beograda i Prištine - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Videćemo da li će Grenel ostati izaslanik za pregovore između Beograda i Prištine\nDirektor Kancelarije za KiM Marko Đurić ocenio je danas da je postavlјanje Ričarda Grenela na čelo 17 obaveštajnih službi SAD važna vest, ali da će se tek videti kako će se to odraziti na američku ulogu u dijalogu Beograda i Prištine, kao i da li će Grenel ostati specijalni izaslanik za pregovore između Beograda i Prištine ili će to biti neko drugi.\nĐurić je kazao da razgovori koje je srpski tim vodio sa Grenelom nisu bili laki, ali da je on u tom posredovanju imao pragmatičan stav koji je doveo do rezultata - potpisivanje pisma o namerama za otvaranje železničkog saobraćaja i izgradnje auto-puta koji će povezati Beograd i Prištinu, kao i obnavlјanje avio-linije.\n"Čestitam Grenelu na novoj poziciji. Reč je o poziciji koja znači da je on sada koordinator 17 obaveštajnih službi i da upravlјa budžetom od 56 milijardi dolara, kao i da je osoba zadužena za dnevni brifing predsednika SAD. Nadam se da je ono što je Grenel postigao u razgovorima Beograda i Prištine doprinelo njegovoj sadašnjoj funkciji", rekao je Đurić za TV Hepi.\nPrema njegovim rečima, Grenel je iskreni američki patriota koji se bori za interese svoje zemlјe, ali je na funkciji pregovarača gledao da pomogne bolјem infrastrukturnom povezivanju, što, ističe Đurić, nije bilo u suprotnosti sa srpskim interesima.\n"Nama je bilo u interesu da se izgradi auto-put i da se bolјe povežu srpske opštine na KiM sa centralnom Srbijom, da se obnovi železnička linija, nama je u interesu da se ukinu takse, na čemu Grenel, takođe, insistira", podvukao je Đurić.\nKaže da je predsednik Aleksandar Vučić nekoliko meseci ranije, kada, navodi, mnogi u svetu nisu videli političku težinu Ričarda Grenela, uvideo da je reč o jednom od najbližih lјudi od povrenja Donalda Trampa.\nGovoreći o prvom susretu sa premijerom privremenih kosovskih institucija Alјbinom Kurtijem u Berlinu, Đurić kaže da je u tom razgovoru poručio Kurtiju da Srbija poštuje volјu albanskog naroda na KiM i da očekuje da, za razliku od njegovih prethodnika, pokaže poštovanje prema srpskom narodu.


Građanska inicijativa "Majka Hrabrost" - Blokovi - Novi Beograd\nGrađanska inicijativa "Majka Hrabrost" rezultat je spontanog bunta žena nezadovoljnih tretmanom u srpskim porodilištima. Žalbe se prvenstveno odnose na neprikladno ponašanje zaposlenih u porodilištu, zastarele i nehumane bolničke protokole i korupciju.\nSpontani bunt je pokrenula serija tekstova objavljenih na blogu B92 u septembru 2008. godine, kroz koje je jedna žena detaljno opisala svoje iskustvo iz porodilišta. Istog trenutka, kroz komentare na blogu, slične priče počele su da objavljuju i druge porodilje, kako iz Srbije, tako i iz dijaspore. Skupljene priče objavljene su na vebsajtu "Majka Hrabrost" paralelno sa pozivom za potpisivanje Peticije ministru zdravlja.\nDrastična razlika između iskustava iz zemlje i inostranstva, kao i potresna svedočanstva žena koje su prošle kroz srpska porodilišta, motivisala je mnoge da potpišu peticiju. Za četiri dana, isključivo preko interneta, prikupljeno je oko 1.200 potpisa. Usledila je reakcija ministra zdravlja koji nas je pozvao na sastanak na kome je dogovorena saradnja u procesu rešavanja nagomilanih problema u porodilištima Srbije.\nDanas je "Majka Hrabrost" registrovano udruženje građana koje se opredelilo da dugoročno ulaže napore na poboljšanju uslova za rađanje u našim porodilištima. Podršku smo dobili pre svega od javnosti, ali i od institucija i nekih društveno odgovornih kompanija. U prvih deset meseci Peticiju ministru zdravlja potpisalo je blizu 6.000 ljudi (isključivo preko interneta), dok je oko 650 žena poslalo svoje priče sa blizu 800 porođaja.\nRadno vreme: 12.00 - 17.00 (radnim danima)


ARSENAL FEST DOBITNIK ĐURĐEVDANSKE NAGRADE - Glas Šumadije\nNaslovna > Društvo > ARSENAL FEST DOBITNIK ĐURĐEVDANSKE NAGRADE\n13/06/2020 13/06/2020 211Ostavi komentar na ARSENAL FEST DOBITNIK ĐURĐEVDANSKE NAGRADE\nArsenal Fest je među dobitnicima Godišnje nagrade grada Kragujevca – Đurđevdanske nagrade za 2019. godinu! Arsenal je Đurđevdansku nagradu dobio „u oblasti razvoja kreativnih industrija, pop kulture i promocije grada Kragujevca u zemlji i inostranstvu“, saopštio je Grad Kragujevac.\nĐurđevdanska nagrada je veliko priznanje za Arsenal Fest koji će ovog leta biti održan u Kragujevcu jubilarni deseti put. Izuzetno je važno što je na ovaj način u vlastitoj sredini prepoznata važnost Arsenala, kao festivala koji osim brojnih značajnih i uticajnih imena svetske i domaće scene dovodi u prestonicu Šumadije svake godine veliki broj posetilaca iz svih krajeva Srbije, regiona, čak i sveta. Đurđevdanska nagrada je potvrda da je naš festival postao kragujevački brend i važan je podsticaj da nastavimo da Arsenal razvijamo dalje u godinama koje slede, saopštio je Arsenal Fest.\nTagovi: Arsenal fest Đurđevdanska nagrada Kragujevac\nRASISTIČKI PLAKAT UVREDIO ROME


source.ba | Judo prvenstvo BiH za djecu i kadete u Bihaću\nJudo klub „Una“ iz Bihaća bio je domaćin prvenstva Bosne i Hercegovine za djecu do 13 godina i kadete.\nNa tom šampionatu nastupilo je 290 takmičara iz 49 bosanskohercegovačkih klubova, a najviše uspjeha imali su članovi mostarskih timova „Hercegovac“ i Borsa“.\n- Petu godinu zaredom smo domaćini ovog natjecanja i sigurno postoji razlog zašto imamo takvo povjerenje Judo saveza BiH. Osim gotovo svih državnih šampionata, bili smo domaćini i kadetskog i juniorskog prvenstva Balkana, na što smo posebno ponosni. U klubu posebnu pažnju posvećujemo radu s mladima, obezbijedili smo sve resurse i opremu, što čini se i drugi prepoznaju - rekao je trener Judo kluba „Una“ iz Bihaća Fikret Bečić.\nTakmičenje su s posebnim zanimanjem pratili selektori nacionalnih selekcija i čelnici Judo saveza Bosne i Hercegovine.\n- To mora biti tako, jer je judo najtrofejniji sport u državi i sasvim je logično da su nam rad i razvoj mladih talentovanih sportista na prvom mjestu. Danas se na dobro organiziranom prvenstvu zaista imalo šta vidjeti, pa sa sigurnošću mogu reći da ne moramo strahovatihoćemo li uskoro imati nasljednike Amela Mekića i Larise Cerić - istakao je predsjednik Judo saveza BiH Branislav Crnogorac.\nUkupni pobjednici u konkurenciji djece do 13 godina bili su članovi mostarskog kluba „Hercegovac“, dok su bolji od ostalih u kadetskoj kategoriji bili također Mostarci iz Judo kluba „Borsa“. Domaći takmičari iz Judo kluba „Una“ na ovogodišnjem prvenstvu osvojili su pet medalja.


Privreda Srbije dostigla predkrizni nivo, brojni izazovi u narednoj godini – Bankar.rs\nHome/ANALIZE/Privreda Srbije dostigla predkrizni nivo, brojni izazovi u narednoj godini\nPrivreda Srbije dostigla predkrizni nivo, brojni izazovi u narednoj godini\nPrivredni rast u ovoj godini biće visok – prema poslednjim procenama oko 7,4 odsto, što Srbiju svrstava među najuspešnije zemlje u Evropi. Javni dug neće preći 57,5 odsto BDP. Budžet za 2022. godinu je razvojni, projektovan na planiranom rastu od 4,5 odsto i deficitu od tri procenta.\nPlanom državne kase predviđeno je povećanje standarda građana – povećanje plata od sedam odsto u javnom sektoru, za pripadnike vojske, zdravstvo i socijalne službe osam odsto.\nPovećanje penzija obavljaće se po švajcarskoj formuli od 5,5 odsto. Penzioneri će krajem januara ili početkom februara dobiti po 20.000 dinara, a zdravstveni radnici po 10.000.\nEkonomski rezultati su bolji od očekivanih, privreda Srbije dostigla je predkrizni nivo, kaže za emisiju “U središtu pažnje” – Ekonomski izazovi, rezultati i prognoze Radio Beograda 1, Aleksandar Vlahović, predsednik Saveza ekonomista Srbije.\n“Naročito bih istakao kao pozitivno visok nivo kapitalnih investicija koji u ovoj godini iznosi 7,7 odsto BDP, a posebno visok nivo ekonomski produktivnih investicija koje su bile na nivou 6,4 odsto. Program podrške stanovništvu i privredi bio je izuzetno izdašan – oko 18 odsto BDP. Pozitivno je i to što su poslovne banke, zajedno sa državom formirale više od dve milijarde evra likvidnih sredstava za finansiranje privrede u kovid uslovima”, ističe Vlahović.\nPostoji dobra prilika da planirano umanjenje fiskalnog deficita u 2022. bude još ambicioznije, što je Fiskalni savet blagovremeno predložio, smatra profesor Pavle Petrović, predsednik Fiskalnog saveta.\n“Iz fiskalnog ugla ulazak u sledeću godinu je povoljan, deficit je smanjen na 4,9 odsto i ako oduzmemo trošenja vezana za kovid krizu – deficit se smanjuje na oko jedan procenat. Ali, ako energetska kriza bude zahtevala dodatne mere, strukturni deficit može dodatno da se poveća”, navodi Petrović.\nDodaje da bi visok nivo javnih investicija, koji je predviđen za 2022. trebalo da bude značajan pokretač privrednog rasta u narednoj godini.\nPrema njegovim rečima, plate u javnom sektoru i penzije moraju da prate ekonomsku snagu zemlje, da se povećavaju u skladu sa dohotkom.\n“Na standard stanovništva Vlada može da utiče tako što će i dalje stvarati uslove za visok privredni rast, pre svega i kroz podsticanje razvoja domaćeg privatnog sektora, malih i srednjih preduzeća. Takođe, dugoročno smanjenje javnog duga vodi ka većem privrednom rastu, investicijama, a to je put za dobijanje kreditnog rejtinga”, kaže prof. Petrović.\nProfesor Ekonomskog fakulteta Milojko Arsić prognozira da će inflacija u ovoj godini iznositi više od osam odsto, a da će u narednoj biti u proseku pet, šest procenata.\n“Pored visoke inflacije s kojom se ulazi u 2022. visoke su i cene energenata, a pristuni su i problemi u poslovanju velikih javnih i državnih preduzeća poput EPS-a, Telekoma i Er Srbije. Uz sve to nepoznanice su i kako će se dalje odvijati zdravstvena kriza i kakav će dalji ekonomski oporavak imati evropske ekonomije s kojima je i privreda Srbije tesno povezana”, ukazuje Arsić.\nProcena NBS je da će se krajem drugog kvartala iduće godine inflacija stabilizovati i vratiti u granice cilja. Profesor Petrović naglašava da je inflacija izazvana spoljnim faktorima jer su njeni glavni elementi cene hrane i energenata.\n“To na neki način može da bude ohrabrujuće u pogledu njenog kočenja, jer je tzv. bazna inflacija – kada se isključe hrana, energenti, alkohol i duvan – tri odsto”, ističe prof. Petrović i procenjuje da bi od sredine naredne godine inflacija trebalo da se smiruje i u svetu i kod nas.\nAleksandar Vlahović konstatuje da se mnogo toga promenilo s kovid krizom.\n“Došlo je do snažnog porasta cena jer su prekinuti lanci snabdevanja. Tržišta se zatvaraju, što ilustruje i cena transporta jednog kontejnera iz Kine koja je porasla 10 puta u odnosu na period pre pandemije, što dodatno utiče na sve inflacione pritiske. Ja sam siguran da NBS vrlo pažljivo analizira kretanja inflacije i priprema mere za ovu rastuću inflacionu spiralu”, smatra Vlahović.\nDrugi izazov je situacija u elektroenergetskom sektoru. Aleksandar Vlahović navodi podatke da je pre nekoliko dana uvoz električne energije iznosio između 600 i 1000 megavat časa po satu.\n“Dnevno izdvajanje za uvoz struje je oko pet do šest miliona evra a za uvoz gasa, čak i veće”, kaže Vlahović.\nEkonomska politika bi zato u ovakvom ambijentu trebalo da kao primaran cilj u 2022. ima očuvanje makroekonomske stabilnosti, sugeriše profesor Milojko Arsić.\n“Fiskalna politika bi trebalo da se kreće u pravcu znatnog smanjenja budžetskog deficita uz zadržavanje visokih javnih investicija, dok bi monetarna politika trebalo da postepeno i kontrolisano smanjuje svoju ekspanzivnost”, navodi prof. Arsić.\nUkazuje da bi, ukoliko ovi uslovi budu zadovoljeni, inflacija mogla da se obuzda tokom 2022, uz solidan privredni rast od oko 4,5 odsto, što bi, dodaje, pozitivno uticalo i na standard stanovništva.\nZbog inflacije skuplji novi stambeni krediti, ali i kamatne stope za stare


Poljska nudi pomoć Polanskom\nPoljska pokušava da pomogne svom sunarodniku, režiseru Romanu Polanskom koji je u Švajcarskoj u subotu uhapšen po poternici američkih vlasti zbog seksualnih odnosa sa trinaestogodišnjom devojčicom pre više od tri decenije.\n"Taj slučaj zahteva međunarodnu reakciju. Takav pritisak može da ima veliki značaj. Način na koji je veliki režiser uhapšen je uvredljiv", rekao je u nedelju poljski ministar kulture Bogdan Zdrojevski. Ministarstvo kulture već je zatražilo od poljske diplomatije da interveniše, a ministar spoljnih poslova Radoslav Šikorski ne isključuje da će zatražiti od američkog predsednika pomilovanje za Polanskog.\nI predsednik Poljske Leh Kačinjski obećao je da će posredovati u aferi Polanskog, koji zbog toga što bi u SAD bio uhapšen za silovanje maloletnice izbegava već 31 godinu američko tlo a takođe i Veliku Britaniju u strahu da bi bio izručen, a Poljaci su uvereni da njihov slavni zemljak nije kriv, pošto je devojčica kasnije priznala da je sama pristala na seks sa režiserom i da mu nije omogućeno da se pošteno brani i odbrani od optužbi za silovanje maloletnice.\nRoman Polanski rođen je 1933. godine u Parizu u porodici poljskih Jevreja koji su se 1937. godine vratili u domovinu u Krakov, a za vreme rata završili u nacističkim koncentracionim logorima koje deo porodice nije preživeo. Polanski ima dvojno francusko-poljsko državljanstvo. Studirao je režiju na filmskoj akademiji u poljskom Lođu, a posle svog debitantskog ostvarenja "Nož u vodi" za koje je dobio nagradu kritike na festivalu u Veneciji a koje se nije dopalo komunističkim vlastima emigrirao je 1962. godine iz Poljske. Svetsku slavu stekao je američkim i evropskim filmovima "Rozmarina beba", "Kineska četvrt", "Tesa" a za film "Pijanista" 2002. godine dobio je američkog Oskara, Zlatnu palmu u Kanu i francusku nagradu Cezar.


Džaferović : Molim za više bošnjačkog jedinstva - Radio Televizija Novi Pazar\nDžaferović : Molim za više bošnjačkog jedinstva\nMay 12, 2019 Sajma Drazanin 537 Views\nGradonačelnik Nihat Biševac kazao je da je Džaferović tokom sastanka upoznat sa ekonomsko – političkim prilikama u gradu, problemima i perspektivama, ali i da su vođeni razgovori o produbljivanju saradnje sa bratskim gradovima sa područja BiH.\n“Sa brojnim gradovima i opštinama susedne države uspostavljena je pre svega saradnja na polju kulture. Sigurni smo, a to je potrvrđeno i na ovom sastanku, da mesta za produbljivanje uspostavljenih veza ima, kao što smo i konstatovali postojeća partnestva treba proširiti, za dobrobit svih nas“, rekao je gradonačelnik Biševac.\nDelegacija grada Novog Pazara je goste iz Bosne i Hercegovine upoznala sa kulturnim i istorijskim spomenicima ovog grada. Obišli su spomenike u Staroj čaršiji, te gradski park, gde su smešteni bedemi i kula Motrilja.\n← Otvoren konkurs Ministarstva državne uprave za nacionalne manjine\nDžaferović: ”SDA BiH i SDA Sandžaka u suštini i bićem jedno” →


Uskoro zakon o informacionoj bezbednosti - PKS-RPK Novi Sad\nUskoro zakon o informacionoj bezbednosti\nVlada Srbije bi iduće sedmice mogla da usvoji predlog zakona informacionoj bezbednosti, najavila je danas državni sekretar za telekomunikacije Tatjana Matić.\nOtvarajući telekomunikacioni forum „Telfor“ u Sava centru Beogradu, ona je rekla da je zakon o informacionoj bezbednosti „u proceduri donošenja i da će i možda već sledeće nedelje biti preložen Vladi na usvajanje“, ističući da je to „izuzetno značajan iskorak u zakonskoj regulatovi kada je u pitanju informaciona bezbednost“.\n– Na zakonu je rađeno dosta dugo i njime će biti definisani neki novi standardi i uvedene neke nove institiucije, poput Certa, koje će omogućiti da kao država budemo na nivou nekih zemalja u kojima je ovaj sistem dovoljno razvijen – rekla je Matićeva, koja je državni sekretar u Ministarstvu trgovine, turizma i telekomunikacija.\nOna je napomenula da svakog dana jača svest „koliko je taj segment i njegov razvoj bitan“ i da informaciona bezbednost ne podrazumeva samo bezbednost podataka i informacionih sistema u okviru državne uprave, nego i privrede i svih ostalih korisnika interneta.\nPodsetila je da je u junu završena digitalizacije, kako je rekla, „uspešno uprkos brojnim sumnjama i nedoumicama“.\nZahvaljujući oslobađanju frekvencija prelaskom sa analognog na digitalno emitovanje oslobođenje su radio frekvencije, čijom je prodajom je, prema rečima Matićeve, budžet države; dobio više od 130 miliona evra.\n– Prodaja te takozvanje digitalne dividende i završetak digitalizacije značajan je iskorak u novi projekat razvoja širokopojasne internet mreže – rekla je državna sekretarka za telekomunikacije, navodeći da će dalji razvoj širokopojasnih mreža dovesti do smanjivanje jaza između urbanih i ruralnih sredina i doprineti daljem privrednom rastu Srbije.\nMatićeva je rekla da će jedna od važnh aktivnosti Ministarstva za telekomunikacije biti jačanje Akademske mreže Srbije (Amres) i dodala da se radi i na projektu koji će omogućiti povezivanje osnovnih i srednjih škola na Amres sistem.\nDodala je i da se sa Ministarstvom prosvete radi na tome da se kroz promenu obrazovnog sistema omogući deci da se na vreme osposobljavaju za neke nove veštine koje će im, kako je istakla, sasvim sigurno doneti posao u budućnosti.\nNa dvodnevnom 23. telekomunikacionom forumu „Telfor 2015“ ima oko 1.500 učesnika iz više od 33 zemlje, a biće uručene nagrade za najbolji naučni rad „Ilija Stojanović“ i za najbolji rad mladog autora „Blažo Mirčevski“.\nRegion nije dovoljno iskoristio trgovinski potencijal\nMinistar spoljnih poslova Ivica Dačić izjavio je 30. maja 2017. godine da je evidentno da trgovinski potencijali u regionu…


SARADNJA VS SA EVROPSKOM ODBRAMBENOM AGENCIJOM – Balkanekspresrb.rs\nZajedno u borbi protiv improvizovanih eksplozivnih naprava\nVOJSKA⇒ Ministar Gašić posebno se zahvalio na mogućnosti pristupa bazama podataka Evropske odbrambene agencije – Kolaborativnoj bazi, Odbrambenoj bazi za ispitivanje i ocenjivanje i Portalu evropskih odbrambenih istraživačkih centara\nMINISTAR odbrane Bratislav Gašić i izvršna direktorka Evropske odbrambene agencije Klod-Frans Arno razgovarali su o daljem razvoju saradnje. Na sastanku je konstatovano da se aktivno uključenje u koncept Zajedničke bezbednosne i odbrambene politike ogleda u težnji ka povećanom angažovanju u operacijama za upravljanje krizama, razvoju zajedničkih projekata i unapređenju administrativnih kapaciteta za aktivniju saradnju sa EU.\nGašić i Arno saglasili su se da je u narednom periodu važno da se intenzivira saradnja u borbi protiv improvizovanih eksplozivnih naprava, kao i u oblasti precizno navođene municije. Oblasti u kojima bi takođe moglo da dođe do vojne saradnje su i sajber odbrana i bezposadne (kopnene) platforme. Ministar Gašić istakao je da će saradnja sa Evropskom odbrambenom agencijom unaprediti vojne i odbrambene sposobnosti Srbije, a time i našu interoperabilnost sa državama članicama EU.\nMinistar Gašić posebno je zahvalio na mogućnosti pristupa bazama podataka Evropske odbrambene agencije – Kolaborativnoj bazi, Odbrambenoj bazi za ispitivanje i ocenjivanje i Portalu evropskih odbrambenih istraživačkih centara. Na sastanku je ocenjeno da je angažovanje Ministarstva odbrane u okviru Zajedničke bezbednosne i odbrambene politike EU, značajno zbog procesa evrointegracija Srbije. Važnost zajedničkih projekata povećana je i zbog aktuelne ekonomske krize i smanjenja u odbrambenim budžetima evropskih zemalja.\nRazvoj zajedničkih projekata sa Evropskom odbrambenom agencijom i državama članicama EU omogućen je u decembru 2013. godine zaključivanjem Administrativnog ugovora sa Ministarstvom odbrane. Evropska odbrambena agencija osnovana je 2004. godine zbog unapređenja evropskih odbrambenih sposobnosti u oblasti upravljanja krizama.<\nTagsBratislav Gašić Klod-Frans Arno Vojska Srbije


Otkriveno - Evo koliko košta Solskjerov otkaz i šta novi trener može sa 350 miliona na pijaci! - Sportske.net\nOtkriveno - Evo koliko košta Solskjerov otkaz i šta novi trener može sa 350 miliona na pijaci!\nNi odlazak Norvežanina koji je sve izvesniji neće sprečiti Junajtedu u najavljenim planovima da ulože novac u još četiri ili čak pet igrača.\nCunami u PL - Junajtedu ultimatum, Murinjov povratak, Gvardiola najavio odlazak?!Junajted ga šalje sa pozajmice na pozajmicu, danas je postao reprezentativac Engleske!Šok u Engleskoj, Junajted protiv Partizana sa novim trenerom!?Englezi napravili listu, pet kandidata za Oleovog naslednika!Jesenji karusel, pet veliki klubova bi mogli da promene trenera, da li je ovo scenario?\nOle Gunar Solskjer bi već za desetak dana mogao da dobije otkaz, ako izgubi meč od Liverpula biće blizu gubitka posla, a ako Redsi rasture i ponize najvećeg rivala, sigurno je da Norvežanin odlazi.\nPoketino, kako smo rekli, nije više u prvom planu, Alegri je tražio da odmah preuzme tim, ili će čekati do leta, pojavila se ideja sa Nagelsmanom.\nJunajted nije ponovio grešku sa Murinjom, odšteta Solkjeru za otkaz bi bila duplo manje, oko 7 miliona evra. Klub to može da podnese, ali Alegri ne košta manje od 12 ili 13 po sezoni.\nInače, "Đavoli" planiraju da nastave sa ulaganjima, bilo da probaju da dovedu Mandžukića već ove zime, ali i da ulože oko 350 miliona evra u novi tim. Prvo, nadaju se da bi Alegri ubedio Pogbu da ostane, ali Italijan će tražiti najmanje četiri igrača, štopera, vezistu, napača i još jednog spoljnog fudbalera.\nVeć se navode neka imena, poput Romanjolija iz Milana kome je Rajola novi menadžer, ili Stefana Savića iz Atletika. Alegri nema ništa protiv da bude kupljen i Bruno Fernandeš iz Sportinga, a jasno, najveće pojačanje bi bio Kejn. Teško je međutim videti taj transfer, osim ukoliko Junajted ne sruši svetski rekord i ponudi 250 miliona za napadača. Još jedna meta je Zijeh, ali on je produžio ugovor, i čini se da bi sa tri pojačanja, Alegri bio sposoban da krene u rekonstrukciju.\nOdbranu bi formirao od postojećih rešenja, plus štopera kao što je Savić, Pogbi i Mek Tominaju bi pridodao Fernandeša, a Kejn bi verovatno igra u špicu, pored njega bi bili sa jedne strane Rašford, sa druge Mandžukić koji je tu poziciju igrao već u Juventusu.\nŠta će od svega biti, videćemo, tek mnogo novca će tim sa "Old Traforda" morati da uloži kako bi se vratio u vrh engleskog fudbala.


Slom pobunjenika u jugozapadnoj Siriji i dalje operacije SAA - Global Defence\nTenkovi koje su pobunjenici predali provladinim snagama u Kalamunu, koji su nakon toga poslati ka Homsu (foto: Al Masdar)\n30/04/2018 Nikola Trujkić 0\nU prethodnoj analizi objavljenoj na stranici Global Defence najavljeno je da će nakon sloma najveće pobunjičke enklave oko istočne Gute cilj Sirijske Arapske Armije (u daljem tekstu: SAA) i saveznika biti osvajanje kampa Jarmuk na jugu Damaska kao i čišćenje džepova istočno od Damska, u okolini gradova Dumajir i Žajrud. Manje od 24h nakon objave tog teksta ofanziva na Jarmuk otpočela je svom snagom, dok su se druga dva džepa predala gotovo bez okršaja, u zamenu za evakuaciju pobunjenika i njihovih porodica u Idlib, poslednju pokrajinu pod kontrolom opozicije.\nBrz slom velikih džepova pobunjeničkog otpora istočno od Damaska koje je predvodio Žeiš Al-Islam (Jaysh Al-Islam, Armija Islama, arap.prim.aut) iznenadio je čak i stručnu javnost, koja je očekivala veći otpor posebno od džepa u istočnoj Guti koji se držao preko 6 godina uprkos mnogim ofanzivama Asadovih snaga. Pad ovog džepa shodno tome, predstavljao je ne samo veliki vojno-politički poraz za razne frakcije tzv. Slobodno Sirijske Armije (FSA, Free Syrian Army , eng. prim. aut) već i gubitak velikog moralnog oslonca i dobre propagandne osnove. Shodno tome, brza predaja preostala dva džepa bila je iznuđen potez u situaciji u kojoj pobunjenici nisu mogli mnogo čemu da se nadaju.\nBitno je takođe navesti i da je prilikom oslobođanja ova dva džepa zaplenjena frapantna količina municije i naoružanja koju su pripadnici FSA i HTS (Hayat Tahrir Al-Sham, Hajat Tahrir Aš-Šam, Organizacija za oslobođenje Levanta arap. prim. aut) ostavili za sobom. Ovo takođe govori u prilog da su pobunjeničke frakcije u JI Siriji definitivno slomljene, jer sem teritorija i ljudstva nemaju više ni velike količine vojne tehnike koja im je omogućavala višegodišnji otpor.\nPovlačenje pobunjenika i njihovih porodica iz džepa kod Gute (preuzeto sa : voanews.com)\nPoslednje teritorije u jugozapadnoj Siriji pod kontrolom pobunjenika (sa izuzetkom krajnjeg juga Sirije gde FSA drži veći deo pokrajine Dara’a) su naselja Babila i Beit Sahm istočno od kampa Jarmuk, i malo naselje Kadam zapadno od kampa Jarmuk pod kontrolom HTS. Ako uzmemo u obzir da se FSA u južnom Damasku od početka ofanzive ne bori protiv SAA zbog po svemu sudeći prethodnog dogovora sa sirijskim vlastima o deportaciji militanata i njihovih proodica u Idlib, ozbiljan otpor svodi se na borce ID u okolini kampa Jarmuk i naselja Hažar Al-Asvad uz ne više od 200 boraca HTS koji drže pod kontrolom kvart Kadam.\nBez ikakvih realnih mogućnosti da pruže dugotrajni otpor, a sa predstojećim iseljavanjem pripadnika FSA u Idlib što će ih ostaviti okružene sa sve četri strane, borci ID i HTS nemaju nikakve realne šanse na duge staze a njihov slom označiće i konačno oslobođenje celog šireg rejona Damaska.\nHoms u građanskom ratu\nZajedno sa Dara’aom , Homs je bio jedan od prvih epicentara revolucije, sa velikim protestima protiv vlade Bašara Al-Asada već krajem marta 2011. godine. I dok je SAA uspela da makar privremeno uguši pobunu u Dara’ai opsežnim vojnim operacijama u mnogo većem Homsu, trećem najvećem sirijskom gradu sa gotovo 700 000 stanovnika i oštrim podelama između Alavita i Sunita, to je bilo gotovo nemoguće i situacija se do jula meseca pretvorila u sukob ograničenih razmera. Do novembra 2011. godine grad je bio u stanju kompletnog civilnog rata, sa kontrolnim punktovima SAA i FSA na svim stranama, iako su državne snage kontrolisale i dalje 85% grada. Veliki broj prebega iz redova SAA uz stalna ubistva kadrova iz zasede dovela je do toga da snage SAA u gradu iako stabilne u teritorijalnom smislu budu praktično onemogućene za ozbiljne operacije, a sukobi su postali toliko intenzivni da je samo u jednom danu, 5. decembra 2011. prijavljeno na obe strane ukupno 61 poignulih i preko 200 ranjenih.\nNeuspešni pokušaj primirja\nPočetkom decembra 2011. predstavnici Arapske Lige dogovorili su sa vlastima u Damasku privremeno primirje i demilitarizaciju Homsa. Ovaj dogovor obavezivao je SAA da povuče tenkove i svo teško naoružanje sa fronta i da obustavi vazdušne napade oko Homsa ali granatiranje se nastavilo skoro svakodnevno. Međusobni sukobi su svedeni na minimum, međutim već 4. januara 2012. portparol pobunjeničkih grupa okupljenih oko FSA izjavio je da je primirje koje je izdejstvovala Arapska Liga nezakonito i da ga pobunjeničke grupe odbacuju. Do kraja meseca ceo grad je ponovo utonuo u civilni rat nezapamćenih razmera.\nPrva ofanziva na Homs i okruženje grada\nU noć 3. februara 2012. godine SAA je otpočela višednevno granatiranje, raketiranje i bombardovanje Homsa. U isto vreme, pojačanja iz Damaska u vidu 4 000 pripadnika raznih elitnih jedinica Republikanske Garde zajedno sa 150 tenkova i oklopnih vozila krenuli su ka Homsu. U narednim danima bombardovanje državnih snaga fokusiralo se na naselje Baba Amr koje je bilo uporište boraca FSA. Shvatajući da je ofanziva na ovo naselje neizbežna, snage FSA rasporedile su skoro svu svoju tešku borbenu tehniku po obodima Baba Amra. Prvi probni napadi počeli su 11. februara, sa namerom da se ispita snaga pobunjenika kao i razmeštaj i taktika upotrebe tehnike.\nVojnici SAA u borbama u urbanom delu Homsa (fotografija preuzeta sa : breakingnews.sy)\nDo 28. februara, teritorija Homsa pod kontrolom FSA – nešto manje od 20% teritorije grada – skroz je odsečena od spoljašnjeg sveta, bez struje i vode, a izviđačke jedinice SAA uništile su sve tunele kojim su pobunjenici održavali vezu sa ostatkom teritorija pod njihovom kontrolom. Sledećeg dana vođstvo FSA povuklo se iz naselja Baba Amr, a 1. marta započela je ofanziva. Do kraja dana SAA je kontrolisala ceo kvart, a u borbama je prema navodima FSA od 250 njihovih boraca koji su branili kvart život izgubilo 114, predstavljajući tako do tada najveći poraz koji je FSA pretrpela u jednom danu. 24. marta borci FSA pod pritiskom SAA povukli su se iz naselja Bab Saba’a, koje je SAA potom preuzela 26. marta.\nDo kraja marta borbe su se nastavile sa manjim ili većim intenzitetom a SAA je izvela par probnih napada na naselja Karm Al-Zejtun i Kalidija sa ograničenim uspehom.\nDrugi pokušaj primirja i druga ofanziva na Homs\n14. aprila 2012. godine UN su proglasile aktivnim primirje koje su navodno trebale da poštuju obe strane u građanskom ratu. Istog dana međutim, SAA je otpočela granatiranje i bombardovanje naselja Kalidija, Bajada i Kusor u severnom Homsu. Dva dana kasnije u napadu SAA je zauzela oko polovinu naselja Kalidija ali je odbijena u napadu na drugim frontovima. Do 20. aprila situacija je postala neizdrživa i komandujući kadar FSA razmišljao je o kompletnom povlačenju snaga iz Homsa. Vođa pobunjeničke grupe ,,Brigada Faruk“ izjavio je da je samo njegova jedinica od avgusta 2011. do kraja marta 2012. izgubila preko 2000 boraca.\nKrajem aprila pripadnici UN prijavili su ,,neuobičajen pad u intenzitetu borbi“. Obe strane su bile iscrpljene sukobima i u nemogućnosti da dalje napreduju – FSA zbog činjenice da su u kompletnom okruženju, a SAA zbog razvoja situacije na drugom frontovima i eskalacije pobune širom Sirije. Istina, opasnost od snajpera i povremenih nasumičnih ganatiranja je postojala ali sve velike operacije su zaustavljene. Ovakvo stanje održalo se do kraja maja 2012. godine.\nSirijski vojnici na oklopnom vozilu BMP-1 u toku borbi za urbani centar Homsa (fotografija preuzeta sa : time.com)\n8. juna 2012. godine SAA je otpočela masovno granatiranje naselja Kalidija, a a kasnije u toku dana otpočeo je i kopneni napad. Četiri dana kasnije pobunjenici su zauzeli vazduhoplovnu PVO bazu severno od Homsa, pljačkajući oružije i municiju. Ubrzo nakon toga međutim, SAA je bombardovala bazu i povratila kontrolu kratkim ali efektivnim kontra-napadom. Do 17. juna ofanziva državnih snaga je dostigla vrhunac sa svakodnevnim granatiranjem i bombardovanjem iz vazduha, dok su se borbe na kopnu vodile oko naselja Kalidija, Karabis, Bajada i oko Starog Homsa.\nMeđutim situacija je do kraja jula 2012. došla u pat poziciju – snage FSA nisu mogle da napreduju ali ni snage SAA nisu mogle da potisnu snage FSA. Obračuni oko kontrolnih tačaka i fiktivnih granica između naselja nastavili su se do kraja avgusta i početka septembra sa promenljivim uspehom na obe strane.\nTreća i četvrta ofanziva na Homs – razdvajanje Starog Homsa od Kalidije\nNakon neuspešne ofanzive juna meseca, posle tri dana neprekidnog bombardovanja državne snage su 8. oktobra 2012. započele treću i do tad najveću ofanzivu na grad Homs. Uz pomoć libanskog Hezbolaha, državne snage su uspele da se probiju dublje u kvart Kalidija odakle su snage FSA pod pritiskom vazdušnih napada i artiljerije morale da se povuku. Sa druge strane uprkos upornim napadima državnih snaga naselje Al-Kusajr je ostalo pod kontrolom FSA. Do sredine decembra, koristeći kombinaciju nemilosrdnog bombardovanja sa zemlje i iz vazduha i pritiska na određene tačke otpora državne snage kontrolisale su ceo urbani deo Homsa sa izuzetkom naselja Stari Homs i Kalidija.\nUništenje nakon meseci bombardovanja i granatiranja u naselju Al-Kalidija (fotografija preuzeta sa Al-Masdar news)\nVeć 15 januara 2013. godine državne snage započele su još jedan sveopšti napad na snage FSA u Homsu. Nakon početnih uspeha međutim, inflitracije i kontra-napadi snaga FSA doveli su do toga da napadi izgube oštrinu. Pobunjenici iz susednog grada Kusajr izveli su niz ofanziva na državne snage da bi popustili pritisak na teritorije Homsa pod kontrolom njihovih saboraca. 14. februara državne snage su oslobodile naselja Džobar i Kafr Aja ali su zauzvrat izgubile kontrolu nad naseljem Karabis nakon neočekivane kontra-ofanzive snaga FSA. Iako se ova ofanziva tehnički završila bez vidljivih rezultata jer su obe strane dobile i izgubile određene teritorije, u suštini ovaj napad je označio ključnu prekretnicu jer je doveo snage FSA do kritično niskog nivoa municije i medicinskih zaliha, što će se pokazati u narednim mesecima kao odlučujući faktor u obračunima sa državnim snagama. Koristeći činjenicu da pobunjenici mogu da pruže samo ograničen otpor, državne snage su uz pomoć Hezbollaha osvojile naselje Vadi Al-Sajeh, odsekavši tako kopnenu vezu između naselja Stari Homs i Kalidija, ostavljajući snage FSA kompletno okružene u dva mala džepa.\nPeta ofanziva na Homs – oslobođenje Kalidije i opsada Starog Homsa\nKoristeći činjenicu da su pozicije FSA oslabljene, te da je situacija u okruženim džepovima iz dana u dan sve očajnija, kao i činjenicu da su državne snage osvojile grad Al-Kajartan jugoistočno od Homsa što je osetno promenilo odnos snaga u pokrajini, SAA je 29. juna 2013. pokrenula sveopšti napad na naselje Kalidija. Uz svesrdnu pomoć artiljerije i RV, borci SAA i raznih pro-iranskih milicija – među kojima je Hezbollah sa 1500 boraca na tom ratištu odigrao daleko najveću ulogu – polako su zgradu po zgradu i ulicu po ulicu osvajali naselje Kalidija.\nNedostatak municije i ispravnog naoružanja otežavao je poziciju FSA koja se pod ogromnim pritiskom iz dana u dan povlačila. O intenzitetu napada govori i činjenica da je 70% građevina u naselju Kalidija uništeno ili oštećeno do te mere da više nisu bile sigurne za upotrebu. 29. jula, tačno mesec dana nakon početka ofanzive, državne snage preuzele su kontrolu nad naseljem Kalidija ostavivši tako pod kontrolom pobunjenika samo Stari Homs, i naselje Al-Va’aer koje se doduše nalazilo van urbanog centra Homsa.\nStanje u Homsu nakon oslobađanja naselja Al-Kalidija – zelena boja pokazuje da je pod kontrolom pobunjenika samo stari grad i naselje Al-Va’er (fotografija preuzeta sa : iaffairscanada.com)\nNakon reorganizacije u avgustu, u septembru je otpočeo napad ili bolje reći agresivna opsada Starog Homsa. Procena izneta na dan 21. septembra je da je oko 3000 ljudi – boraca i civila – u okruženju u Starom Homsu. Do kraja septembra SAA je postigla sporazum sa nizom naselja u okolini Homsa o primirju, ali ništa od ovoga nije pomoglo u prekidu opsade džepa kod Starog Homsa. 14. oktobra pojavile su se glasine o potencijalnom primirju i iseljavanju militanata iz Starog Homsa u Idlib, međutim vojne akcije su se nastavile u narednih mesec dana. Krajem novembra dostigle su vrhunac, i samo u jednom danu u obračunu sa državnim snagama poginulo je 63 pripadnika FSA. Napadi SAA nastavili su se do kraja godine, ali bez većih napredovanja.\nEvakuacija iz Starog Homsa – šesta i poslednja ofanziva na Homs\nNakon iscrpljujuće opsade Starog Homsa, 17. februara 2014. godine potpisano je trodnevno primirje sa ciljem da se što više civila evakuiše iz oblasti starog grada. U narednih mesec dana oko polovina populacije Starog Homsa je otišla u enklavu severno od grada, ostavljajući iza sebe oko 1500 ljudi , oko 500 boraca i 1000 civila. 10. aprila SAA je nastavila ofanzivu punom snagom. Pobunjenici su pokušali da sprovedu kontraofanzivu 19. aprila ali do kraja dana državne snage su preokrenule situaciju u svoju korist, potiskujući FSA dublje ka starom gradu. Do 22. aprila situacija je postala neizdrživa i pojavile su se prve indikacije internih sukoba među frakcijama u Starom Homsu. Naime, određeni broj boraca, koji su poreklom iz jezgra militantnih grupa FSA hteo je da se preda ili iseli u enklavu severno od Homsa, dok je drugi deo boraca, lojalan Džabat Al-Nusri hteo da ostane i da se bori do smrti.\nOva druga grupacija između ostalog sprovela je dvostruki napad automobilom-bombom u naselju Abasija u okrugu Zahra (koji je bio pod kontrolom SAA) 29. aprila usmrtivši tom prilikom 168 osoba, od čega 147 civila. Nakon ovog masakra, bombardovanje Starog Homsa i napadi sa zemlje su se intenzivirali do te mere, da su pobunjenici bili prinuđeni da potpišu primirje i dogovor o iseljenju 2. maja. U zamenu za siguran prolaz do enklave na severu pokrajine Homs, pripadnici FSA obećali su da će kroz svoju teritoriju propustiti konvoj sa potrepštinama do dva većinski šiitska naselja Fua i Kefraja na severu Idliba koja su bila u potpunom okruženju mahom snaga Džabat Al-Nusre ali i određenih frakcija FSA. Zbog odbijanja pripadnika Džabat Al-Nusre da propuste ove konvoje do Fue i Kefraje, evakuacija iz Starog Homsa potrajala je do 9. maja, sve dok napokon konvoji za snabdevanje nisu pušteni do šiitskih naselja a zauzvrat poslednja grupa pobunjenika i njihovih porodica preseljena u severni Homs.\nOpsada Al-Va’era i konačno oslobođenje grada\nPoslednja grupa pobunjenika njihovih porodica i simpatizera koji nisu hteli da se predaju ili isele, koncentrisali su se u severozapadnom predgrađu Homsa pod imenom Al-Va’er. Nakon više od dve godine teške i iscrpljujuće opsade, 12. septembra 2016. godine pobunjenici su pristali na iseljenje u severni Homs međutim dogovor je otkazan početkom novembra, i krajem meseca otpočeli su ponovo napadi na predgrađe. Drugi dogovor postignut je 13. februara 2017. uz posredovanje Rusije da se svi pobunjenici i njihove porodice isele u grad Džarablus na severu pokrajine Alepo, na samoj granici sa Turskom .\nEvakuacija pobunjenika i njihovih porodica iz naselja Al-Va’er (fotografija preuzeta sa anadoluagency.com.tr)\nIseljavanja su započela 18. marta a poslednji autobusi napustili su Al-Va’er 21. maja. Ukupno je oko 5500 ljudi napustilo Al-Va’er od čega skoro 1500 militanta. Oko 1150 pobunjenika izabralo je amnestiju i ostalo da živi na teritorijama pod kontrolom državnih snaga. Ovim potezom je konačno, kompletna urbana teritorija grada Homs stavljena pod kontrolu državnih snaga.\nSeverni Homs i buduće operacije SAA\nPoslednja velika koncentracija boraca FSA i HTS u celoj pokrajini Homs – sa izuzetkom pustinjskog predela oko koalcione baze kod mesta At-Tanf vrlo male strateške i političke važnosti – predstavlja džep severno od grada Homsa. Ovaj džep, površine preko 900 kvadratnih kilometara ima najmanje 10 000 civila i nepoznat broj boraca, neki navodi tvrde čak i preko 5000. Počevši još od 22. aprila vojno krilo Sirijske Socijal-Nacionalističke Partije (SSNP) uz pomoć lokalnog NDF-a izvelo je niz napada na istoku ovog džepa u pokušaju da ,,ispipa“ odbranu pobunjenika i njihove taktike. 25. aprila SAA se priključila ovim napadima a prva velika pojačanja krenula su iz Damaska i istočnog Kalamuna ka Homsu 27. aprila i to pripadnici 4. Oklopno Mehanizovane Brigade, pripadnici Ba’ath Legije Petog korpusa SAA kao i pripadnici elitni jedinice Tigrovi (Al-Quwat Al-Nimr, arap. prim. aut.) naoružani, ironično, oruđem zarobljenim od FSA i HTS prilikom oslobađanja džepova istočno od Damaska u prethodnim nedeljama. 28. aprila započela su obimna granatiranja i bombardovanja kao uvertira u napad koji je sad samo pitanje dana.\nPripadnici SAA/NDF granatriaju džep na severu Homsa automatskim topom S-60 kalibra 57mm montiranim na šasiju civilnog kamiona (foto by : Ivan Sidorenko)\nU toku pisanja ovog teksta, granatiranje i raketiranje džepa traje neprekidno, a pristgle su prve vesti o spontanim predajama manjih grupa pobunjenika u određenim graničnim mestima. Gotovo izvesno je da će napad na severni Homs pratiti šablon koji je korišten prilikom slamanja prethodnih mesta otpora pobunjenika – neprekidno bombardovanje sa zemlje i iz vazduha u trajanju od 3 do 5 dana omogući će raspoređivanje državnih snaga na ključne pozicije za napad. Iz dosadašnjeg iskustva, napadi ovih razmera počinjali su uglavnom ne kasnije od 5 dana nakon početka artiljerijske i pripreme iz vazduha.\nU prvim fazama napada razne pro-vladine milicije i NDF pokušavaće da probiju linije pobunjenika, dok će glavnina snaga SAA koristiti svu raspoloživu vatrenu moć da eliminiše uporne tačke i koncentraciju otpora pobunjeničkih snaga koje će morati da otkriju svoje položaje jednom kad kopneni napad počne. Ovakvu taktiku SAA je razvila upravo nakon druge ofanzive na Homs 2012. godine a kao odgovor na velike gubitke koje je tada pretrpela kai posledicu klasičnog frontalnog napada.\nDžep kod severnog Homsa na dan 29.04.2018 (fotografija preuzeta sa liveuamap.com)\nNema sumnje da će napad naterati mnoga naselja i gradove da potpišu primirje i napuste ovaj džep, što je jedna od taktika koju SAA forsira u zatvaranju džepova, smanjujući tako potreban vojni napor da se neprijatelj porazi. Ovako nešto videli smo pre samo par nedelja kada su se dva velika i dobro naoružana džepa istočno od Damaska predala bukvalno bez ispaljenog metka. Upravo ovaj događaj omogućio je da ofanziva na severni Homs započne tako brzo nakon slamanja istočne Gute i paralelno sa ofanzivom na kamp Jarmuk.\nPoučene prethodnim gorkim iskustvima, snage SAA preventivno su bombardovale položaje FSA i HTS u južnom Idlibu i severnoj Hami, u pokušaju da onemogući koncetrisanje pobunjenika za potencijalni kontra-napad koji bi smanjio pritisak na severni Homs. Ovi položaji pobunjenika ujedno predstavljaju i najbliže saveznike onima u džepu kod severnog Homsa – između dve teritorije ima oko 50km.\nBez ikakve sumnje, napad na severni Homs predstavlja konačnu pozornicu u nizu prolećnih ofanziva državnih snaga na pobunjenike. Bez obzira na brojke i upornost branitelja, džep kod severnog Homsa je predodređen da padne, suočen sa neuporedivom većom vojnom silom i pretnjom totalnog uništenja. Kao što smo videli iz primera istočne Gute za koju su čak i najpesimističnija predviđanja očekivala nedelje i čak mesece otpora, pobunjenici nisu više u stanju da drže velike teritorije u okruženju dugo pod svojom kontrolom, a bez finansiranja i tehničke pomoći SAD koja je svoj fokus prebacila na SDF (Syrian Democratic Forces – Sirijske Demokratske Snage, eng.prim.aut.) , labavu koalciju arapskih pobunjenika okupljenih oko većinski kurdskih snaga.\nNazire se činjenica da su slavni dani pobune i velikih vojnih pobeda protiv državnih snaga odavno prošli, te da je evakuacija u Idlib postala sumorna realnost koju sve više i više pobunjeničkih frakcija prihvata radije nego borbu sa snagama Bašara Al-Asada. Nakon oslobođenja ovog džepa, te iseljenja pripadnika FSA iz južnog Damaska u Idlib, dve najbliže teritorije koje kontrolišu pobunjenici biće razdvojene više od 200km – nesumnjivo, ubedljiva pobeda za Damask i uvod u dalje ofanzive na jugu zemlje i kolevku pobune – grad Dara’au.\nTagovi:Homs islamska država operacija pobunjenici Sirija


LJUDSKO LICEMERJE: Rekli da bi primili izbeglice u svoju kuću, a kad su došli odbili ih! (VIDEO) | Vesti Dana\nLako je biti human na rečima i govoriti drugima da nisu dobri ljudi. Kada treba da se pređe sa reči na dela situacije se menja i ljudsko licemerje ispliva u prvi plan.\nDok pojedinci liberalnih gledišta protivnicima ilegalne migracije govore da su sebični i ksenofobi, jer ne žele da primaju migrante u svoju zemlju, pristalice ideje masovne migracije se redovno pozivaju na svoju humanost i otvorenost.\nNovinari švedske televizije Samhalsnyt intervjuisali su stanovnike Stokholma na temu masovne migracije. Prvo pitanje je bilo da li podržavate migraciju, a drugo da li bi ste primili migranta u svoju kuću.\nVećina Šveđana na prvo pitanje odgovara da podržava migraciju i da je potrebno pomoći migrantima. Iznenađujuće je da je na drugo pitanje većina takođe rekla da bi primila migrante u svoju kuću, pa su novinari odlučili da testiraju njihovu iskrenost.\nNakon potvrdnog odgovora na drugo pitanje, novinar bi pozvao mladog migranata Alija rekavši da je on bez krova nad glavom i da imajući u vidu da su rekli da bi prihvatili migrante u svoju kuću Ali želi da pođe sa njima kako bi ga udomili.\nIpak tada je isplivalo svo licemerje osoba koje podržavaju migraciju, od svih intervjuisanih apsolutno ni jedna osoba nije prihvatila da stvarno primi migranta u svoju kući iako su samo nekoliko sekundi pre toga rekli da su spremni na to.


Još jedna pristupna rampa u Lepeničkom bulevaru - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Još jedna pristupna rampa u Lepeničkom bulevaru\nJoš jedna pristupna rampa u Lepeničkom bulevaru\nsreda, 14 decembar 2011 09:38\nSoliter u ulici Lepenički bulevar broj 31, uz podršku grada Kragujevca i Saveta MZ Centar dobio je pristupnu rampu koja će omogućiti lakše kretanje sedam osoba sa invaliditetom koji u njemu žive. Imali smo zaista tešku situaciju u ovom soliteru u kome živi sedam invalida, od kojih četvoro imaju amputaciju noge. I lift u ovom soliteru je bio neispravan, tako da je ovim ljudima kretanje bilo potpuno onemogućeno.\nPristupnu rampu uspeli smo da postavimo uz podršku grada Kragujevca, resora za socijalnu zaštitu i Udruženja paraplegičara i kvadriplegičara «Kraguj». Lift je popravljen, a jednom nedeljno angažovali smo patronažnu sestru da ih obilazi – kaće Neško Marković, predsednik Saveta MZ Bubanj.\nGrad je za izgradnju ove rampe izdvojio 110 000 dinara, a radove na postavljanju rampe izvelo je JKP «Niskogradnja» bez nadoknade. Od početka godine, grad je finansirao postavljanje pristupnih rampi u naselju Bagremar, ulici Prvog maja, još jedne rampe u Lepeničkom bulevaru, a do kraja godine pristupnu rampu dobiće i zgrada u ulici Crvenog krsta.


SPOS i Uprava za zaštitu bilja: Zaustavimo trovanje pčela - Pčelarstvo | Agroklub.rs\nŽeljko Đukes je dodao oglas pre 43 minuta\nNepravilna upotreba sredstava za zaštitu bilja, pored opasnosti da dovede do trovanja pčela, utiče i na oprašivanje, pa usled lošeg oprašivanja opada i prinos, a i smanjuje se kvalitet plodova, navodi se u zajedničkom saopštenju SPOS-a i Uprave za zaštitu bilja.\nUprava za zaštitu bilja i Savez pčelarskih organizacija Srbije u zajedničkom saopštenju objavljenom na sajtu Ministarstva poljoprivrede upozorili su da se nalazimo u periodu većeg rizika da dođe do trovanja pčela zbog povećane primene hemijskih preparata.\n"Podsetićemo da nepravilna upotreba sredstava za zaštitu bilja, pored opasnosti da dovede do trovanja pčela, utiče i na oprašivanje, pa usled lošeg oprašivanja opada i prinos, a i smanjuje se kvalitet plodova. Zakon zabranjuje primenu pesticida otrovnih za pčele u toku cvetanja, u bilo kom delu dana, tako da se pesticidi koji su otrovni za pčele ne smeju primenjivati ni uveče ni rano ujutru", napominju.\nDodaju da je veoma važno primenjivati sredstva za zaštitu bilja u skladu sa registracijom - deklaracijom i uputstvom, a takođe je bitno da se poštuje predviđena koncentracija i karenca i sve u skladu sa dobrom poljoprivrednom praksom.\nUprava za zaštitu bilja apeluje na poljoprivredne proizvođače, da prilikom primene sredstava za zaštitu bilja otrovnih za pčele prvo suzbiju korove u voćnjacima, jer upravo korovi koji su u fazi cvetanja mogu da budu posećeni od strane pčela pre nego što krene cvetanje drugih biljaka.\n"Takođe potrebno je skrenuti posebno pažnju poljoprivrednim proizvođačima da je prilikom tretiranja uljane repice insekticidima zabranjeno primenjivati insekticide koji su otrovni za pčele u toku cvetanja, kao i da primene preparate sa kraćim periodom delovanja."\nUkidanje tretiranja komaraca iz aviona\nSPOS navodi da je tretiranje komaraca iz vazduha predstavlja ogroman problem, jer se često poklapa sa cvetanjem lipe, a i drugih medonosnih biljaka, koju pčele intenzivno posećuju.\n"Apelujemo na nadležne, pre svega lokalne samouprave, da tretiranje komaraca iz vazduha ne sprovode, već da se komarci i krpelji tretiraju sa zemlje, preparatima koji nisu toksični za pčele, u kasnim večernjim satima, kada nema aktivnosti pčela", navodi se u saopštenju i dodaju da je u okviru četvorogodišnjeg projekta u vezi sa problemom trovanja pčela pesticidima u poljoprivredi potpisana deklaracija o zaštiti pčela u Srbiji sa više gradova i opština.\n"Očekuje se postepeno ukidanje tretiranja komaraca iz aviona sredstvima otrovnim za pčele. Ovom prilikom pozivamo predstavnike gradova i opština koji nisu potpisali Deklaraciju, da to učine, jer očuvanjem pčela pomažu i razvoju svojih sredina."\nPomor pčela Trovanje pčela Pesticidi SPOS Uprava za zaštitu bilja Hemijska sredstva za zaštitu


BOGAT TURISTIČKI SADRŽAJ: Od subote "Zimska varoš" na Trgu Krajine | Glas Banja Luke - Nezavisni online magazin\nBOGAT TURISTIČKI SADRŽAJ: Od subote „Zimska varoš“ na Trgu Krajine\nBANJA LUKA, 06. decembra – Banjalučani i posjetioci našeg grada od sutra će na Trgu Krajine moći da uživaju u novom turističkom sadržaju u okviru manifestacije „Zimska varoš“, koja svoja vrata otvara već od 10 časova.\nBogat kulturno-zabavni program, ekskluzivne delicije i domaći proizvodi afirmisani u okviru Krajiške i Hercegovačke kuće, poznati ugostiteljski brendovi i zimske zanimacije, puno sadržaja za djecu, klizalište – najveće do sada, specijalna soba iluzija…samo su neki od sadržaja koje očekuju sve posjetioce „Zimske varoši“, koja će trajati sve do 5. janura 2020. godine.\nTokom novogodišnjih praznika, Banjalučane i sve goste na Trgu Krajine očekuju trodnevni novogodišnji koncerti sa regionalnim zvijezdama. Evrovizijska pobjednica Marija Šerifović nastupiće 30. decembra. U Novu, 2020. godinu ući ćemo uz pjesme “Crvene jabuke” i Jelene Tomašević, a 1. januara domaće goste i turiste zabavljaće Aleksandra Prijović.\nPrethodni članakSAVJETI O PRAVILNOJ ISHRANI: Dom zdravlja Banjaluka uveo novinu u radu\nNaredni članakServisne informacije za subotu, 7. decembar


"Kada je Rusiji bilo teško, Srbiji je bilo teže nego inaèe" - B92.net\nIzvor: Tanjug sreda, 26.12.2018. | 15:10 -> 15:53\nFOTO: TANJUG/ DRAGAN KUJUNDZIC/\nVukosavljeviæ je podsetio da oba naroda, ruski i srpski, doživljavaju meðusobni odnos ne samo kao prijateljski, nego oseæaju meðusobnu upuæenost srodnika i da obièni ljudi iz oba naroda polaze od tog pozitivnog doživljaja, èije je uporište u istorijskom iskustvu koje je na izložbi uverljivo dokumentovano.\nOn je primetio da dokumenti, predstavljeni na izložbi, pokazuju da je pomoæ velike Rusije bila gotovo neprekidna, a svakako odsudna u nekim kritièkim trenucima srpske istorije.\n"Razdoblje kada je srpski narod, nakon vekovnih otpora i trpljenja, èinio prve korake ka obnovi svoje državnosti i narodne slobode, jeste razdoblje koje brojnim dokumentima opisuje ova izložba, u prièi o tome kako je veliki zaštitnik balkanskih hrišæana u realnim politièkim okolnostima uticao na dinamiku i smer srpskog oslobodilaèkog poduhvata i o tome kakva su bila oèekivanja srpskih predvodnika od svoga velikog zaštitnika", konstatovao je Vukosavljeviæ.\nPosebno zanimljiv i opominjuæi segment izložbe, prema njegovim reèima, èini prikaz perioda "kada Rusija nije bila Rusija nego je bila Sovjetski Savez, a kada Srbija nije bila Srbija nego je uložila svoj državni identitet u promašeni projekat Jugoslavije".\n"Kada su se i Rusija i Srbija vratile sebi, meðusobni odnosi iznova su poèeli da poprimaju punu meru razumavanja, naklonosti i poverenja. Kao i ranije u istoriji, kada je Rusiji bilo teško, Srbiji je bilo teže nego inaèe. To je i davnašnje i skorašnje iskustvo, a toga iskustva treba da budemo svesni u èemu nam dokumentovano pomaže i ova izložba", rekao je Vukosavljeviæ.\nAmbasador Rusije Aleksandar Èepurin podsetio je da je obeležavanje 180. godišnjice uspostavljanja diplomatskih odnosa izmeðu Rusije i Srbije poèelo tokom posete Srbiji ministra spoljnih poslova Rusije Sergeja Lavrova.\n"Nije to bilo lakih 180 godina, ali su te godine bile u znaku našeg prijateljstva i bratstva. Ponekad su bila vrlo teška vremena, ali smo preživeli i preživeæemo i dalje. Istorija nam daje više sjajnih primera rusko-srpskog prijateljstva", rekao je Èepurin, dodavši da æe potvrda tog prijateljstva biti i poseta predsednika Rusije Vladimira Putina Srbiji u januaru.\nDirektor Arhiva Jugoslavije dr Milan Terziæ rekao je da je postavka na Kalemegdanu samo deo izložbe koja je prethodno bila predstavljena u toj ustanovi kao rezultat zajednièke saradnje sa Arhivom Beograda i Ambasadom Rusije.\n"Diplomatski odnosi Srbije i Rusije protežu se kroz dva veka i oni su prolazili kroz razlièite mene zavisno od meðunarodnih okolnosti, a oseæanje pripadnosti pravoslavlju i slovenstvu je bilo osnova i kamen temeljac u odnosima dva naroda i dve države", rekao je Terziæ.\nIzložba, èiji su autori dr Aleksej Timofejev, dr Goran Miloradoviæ i dr Aleksandar Životiæ, prikazuje arhivsku graðu (dokumenta i fotografije) koja datira od 1838. godine.


Pazarci: ''Sudija izazvao incidente!'' - Sportske.net\nPazarci: ''Sudija izazvao incidente!''\nRukovodstvo Novog Pazara reagovalo u ponedeljak zvaničnim saopštenjem u kome za navijačke incidente tokom prvog poluvremena meča sa Partizanom optužuje arbitra Grujića, zbog pojedinih odluka koje je doneo u prvih pola sata utakmice.\nUpravni odbor Fudbalskog kluba Novi Pazar optužio je danas glavnog sudiju nedeljnog meča protiv Partizana Danila Grujića da je najveći krivac za incidente koji su se dogodili tokom utakmice.\n"Ne želimo da opravdavamo navijača koji je pogodio pomoćnog sudiju naočarama ili one koji su se gađali kamenicama na istočnoj tribini, želimo da istaknemo da je isključivi krivac za takvu reakciju publike glavni arbitar Grujić. Tek nakon prekida glavni arbitar je počeo da sudi i vodi utakmicu kako treba", navodi se u saopštenju Novopazaraca.\nPrekid se dogodio u 26. minutu kada su domaći navijači sa zapadne tribine raznim predmetima gadjali pomoćnog sudiju Dalibora Đurđevića.\nMeč je nastavljen posle trominutne pauze, ali je posle toga isti sudija pogođen naočarima za sunce u glavu, pa je usledio novi prekid.\n"Nismo očekivali da će Grujić i Đurđević u prvih pola sata tako otvoreno suditi u korist gostiju. Kulminacija se dogodila kada Grujić, iako blizu mestu događaja, nije dosudio očigledan prekršaj Tomislava Pajovića nad Nemanjom Vidakovićem u blizini šesnaesterca Partizana. Kao da je namera Grujića bila da izazove incident, kako bi eventualno došlo do prekida utakmice", ističe se u saopštenju Pazaraca.\nFudbalski klub Novi Pazar navodi da je uvek bio na udaru Disciplinske komisije i da se protiv tog kluba uvek delovalo ekspresno i drastično.\n"Želimo da se isti aršin primeni i prema glavnom arbitru, čija je namera bila jasna. Kao i ostali takozvani 'mali' klubovi, Novi Pazar ne igra superligaške mečeve samo da bi trčao počasne krugove, gde je unapred osuđen na poraze protiv favorita kakvi su Partizan i Crvena Zvezda", navodi se u saopštenju.\n"To smo uradili zbog važnosti utakmice, složenog političkog trenutka u zemlji, blizine Kosova i na osnovu loših iskustava sa navijačima Partizana, a sve da bi predupredili neke nemile scene", dodaje se.\nPristalice Novog Pazara i Partizana su se tokom drugog poluvremena jučerašnje utakmice međusobno gađale na istočnoj tribini, a nekoliko navijača zadobilo je lakše telesne povrede.\nNovopazarska policija je danas saopštila da je uhapsila A.Ć. osumnjičenog da je u pravcu navijača iz Beograda bacio ručno izrađenu eksplozivnu napravu koja nije aktivirana.


Zumtobel donira Beogradu I Nišu uličnu rasvetu - Novosti - Austrija u Srbiji - www.advantageaustria.org\nZumtobel donira Beogradu I Nišu uličnu rasvetu\nPoznata austrijska kompanija "Zumtobel Group" doniraće modernu LED rasvetu za najmanje po jednu ulicu u Beogradu i Nišu, kao i pametni operativni sistem koji će unaprediti funkcionisanje infrastrukture na tim gradskim saobraćajnicama, najavljeno je na sastanku u Privrednoj komori Srbije. Donacija austrijske firme dogovorena je prilikom nedavnog susreta premijera Srbije Aleksandra Vučića i predstavnika ove kompanije, navodi se na sajtu PKS.\n- Odlukom da Beogradu i Nišu pokloni modernu opremu za poboljšanje saobraćaja na gradskim ulicama, "Zumtobel Group" potvrđuje nameru da proširi poslovanje u Srbiji i regionu jugoistočne Evrope i dugoročno ostane na ovom tržištu. To je još jedan dokaz sve bolje ekonomske saradnje Austrije i Srbije - rekao je Marko Čadež, predsednik PKS, u razgovoru sa predstavnicima austrijske firme.\nNarednih dana austrijski stručnjaci će, sa kolegama iz nadležnih gradskih službi, proceniti gde je najbolje instalirati sistem, kako bi beogradske i niške ulice već za mesec dana dobile modernu rasvetu.\nSastanku u PKS-u prisustvovali su i Danilo Cicmil, savetnik predsednika Vlade Srbije, Marko Stojanović, sekretar u Sekretarijatu za energetiku Grada Beograda, i Zoran Perišić, gradonačelnik Niša, koji su obećali neophodnu podršku da bi se donacija što efikasnije realizovala.\n"Zumtobel" iz Dornbirna postao je, od porodične firme osnovane 1950. godine, internacionalna kompanija, jedna od vodećih u oblasti inovativnih rešenja za rasvetu i proizvodnju pratećih komponenti. Grupacija je izlistana na bečkoj berzi (ATX) i trenutno zapošljava 7.234 radnika, a u 2014. godini ostvarila je obrt od 1,3 mlrd EUR (EBIT 41,1 mil EUR). "Zumtobel group" poseduje 14 proizvodnih pogona na četiri kontinenta i prodajne objekte u oko 90 zemalja. Kompanija se konstantno širi preuzimanjem drugih brendova, a 2006. je izašla na berzu. Najveći pojedinačni akcionar je i dalje porodica Zumtobel sa 35% akcija.\nIzvor teksta: Privredna komora Srbije\nPrethodna vestThe Future of Building – Stručna konferencija I B2B sastanci…Sledeća vestRAdni doručak sa poreskim savetnikom Confida Consulting


Savremena rešenja i jedna novosadska kompanija na globalnom Forumu za inovacije u poljoprivredi, Utreht 2017. – region.vojvodina.gov.rs\nSavremena rešenja i jedna novosadska kompanija na globalnom Forumu za inovacije u poljoprivredi, Utreht 2017.\nPredstavnici AP Vojvodine u Briselu posetili su “Globalni forum za inovacije u poljoprivredi” koji je održan 9. maja 2017. godine u Utrehtu, Holandija. (Global Forum for Inovations in Agriculture 2017). Ova manifestacija sajamsko-kongresnog tipa, okupila je mnoge eminentne stručnjake i kompanije iz celog sveta.\nTokom posete forumu u Utrehtu, ostvareni su različiti kontakti, jednoj od najvećih medijskih kuća u oblasti poljoprivrede je predstavljen Institut “BioSens” iz Novog Sada u cilju dalje promoOva novosadska kompanija je učesnicima foruma predstavila svoja inovativna rešenja u oblasti podizanja kvaliteta i održivosti poljoprivredne proizvodnje. cije, a ukazana je i podrška jedinom izlagaču iz Vojvodine, odnosno cele Srbije, kompaniji “DunavNet” iz Novog Sada.\nJednodnevna poseta je ocenjena kao uspešna, a predstavnici AP Vojvodine će u narednom periodu raditi na ohrabrivanju vojvođanskih kompanija da se predstave na sajmovima širom Beneluksa, odnosno da uz pomoć Kancelarije AP Vojvodine u Briselu pronađu svoj put do kupaca na tom tržištu.\nOdržan Prvi Okrugli sto na temu „Funkcionisanje saveta za međunacionalne odnose i mesne samouprave u opštinama i gradovima Vojvodine“\nObnova saradnje sa Gornjom Austrijom


Enterijer je oblikovan u kombinaciji betona i legura zlata i bakra.\nFensi teretana, inspirisana brutalizmom, smeštena je u dizajnerskom kvartu Dubaija zbog čega nije mogla izgledati nikako drugačije.\nPrimarni cilj arhitekata iz biroa VSHD Design bio je da se osmisli prostor koji će biti u skladu sa kvartom u kom se nalazi, a koji je jedan od vodećih u oblasti dizajna, umetnosti i kulture. Naime, teretana Warehouse Gym D3 nalazi se u Dubai Design Distriktu (odakle i naziv D3), gradskoj lokaciji koja važi za najrazvijeniju i najživlju dizajnersku zonu u regionu. Pozivajući se na neposredno okruženje arhitekte su osmislile prostor koji je funkcionalan, autentičan ali koji u isto vreme inspiriše svoje članove da vežbaju još više.\nInspirisani brutalizmom i borilačkim klubovima, enterijer je oblikovan u kombinaciji betona i legura zlata i bakra.\nProjekat je uključivao organizovanje klasičnog prostora teretane, prostora za kružni trening, kao i biciklističkog studija ali i voćnog bara. Sve ove sadržaje trebalo je upakovati na 600 kvadratnih metara koji su raspoređeni u tri razdvojena prostora i koji su prethodno bili u funkciji tri zasebna objekta.\nSvaki tip rekreacije dobio je svoj jedinstveni prostor, ali dobro uspostavljena veza među njima pruža korisnicima osećaj dinamičnosti i živahnosti celokupnog prostora. Kako bi funkcionalno organizovali prostor i ostvarili jedinstven dizajn, arhitekte su u središtu celokupnog prostora umetnuli polutransparentnu kocku sa trenažerom… za sve one koji vole da se eksponiraju.\nBeton i zlato\nInspirisani brutalizmom u arhitekturi i borilačkim klubovima, arhitekte iz biroa VSHD su odlučile da se uzdrže od primene materijala standardnih za ovaj tip objekta, već su enterijer oblikovali kroz kombinaciju betona i legura zlata i bakra, kreirajući elegantne i tople elemente. Ovi materijali ujedno su i veoma otporni a tokom vremena dobijaju zanimljivu patinu koja će dati autentičan izgled prostoru.\nInteresantan element enterijera svakako je i LED rasveta izvedena po narudžbini, koja može biti prilagođena potrebama svake pojedinačne zone u teretani.\nUz 17 metara dug zastakljeni segment fasade organizovan je bar koji privlači posetioce s ulice.\nS obzirom da se iz unutrašnjosti Warehouse Gym D3 pruža pogled na dve prometne ulice, bilo je veoma bitno oblikovati dizajn enterijera tako da prostor bude privlačan prolaznicima na ulici, kako bi se privukli novi članovi. Tako je uz 17 metara dug zastakljeni segment fasade organizovan bar u kom se korisnici mogu družiti nakon vežbanja, ali su svakako dobrodošli i svi ostali koji žele da predahnu uz zdrav smuti ili salatu.\nSvlačionice i toaleti:\nFoto: Nik and Tam, via V2com\n#bakar #dubai #Dubai Design District #enterijer teretane #Gym D3 #natur beton #teretana #VSHD Design #warehouse #zlato


Brza mreža za moderne korisnike | PC Press\nBrza mreža za moderne korisnike\nS naglim i ubrzanim razvojem mobilnih tehnologija postali smo svesni da se nove tehnološke prekretnice ne dešavaju jednom u deceniji, već na svakih par godina. Svakih šest meseci pametni telefoni naprave mali tehnološki proboj na nekom polju, a paralelno, možda ne toliko vidljivo, mobilni operatori unapređuju svoje mreže kako bi pratili taj tempo.\nJedna od kompanija koja se svih deset godina koliko posluje u Srbiji izdvaja od konkurencije svojim inovativnim pristupom svakako je Vip mobile. Po samom dolasku u Srbiju, strategija ove kompanije bila je drugačija od konkurencije na tržištu, pa su svež, inovativan pristup i implementacija novih tehnologija i dalje stvari po kojima korisnici prepoznaju Vip.\nS novim idejama i drugačijim pristupom, Vip mobile već deset godina uspešno posluje u Srbiji, a za svaku pohvalu je činjenica da je najmlađi telekomunikacioni operator u Srbiji dobio Ookla sertifikat za najbržu mobilnu mrežu u našoj zemlji u prvoj polovini 2017. godine. Ne samo da se radi o najbržoj mreži, što je potvrđeno s više stotina hiljada testova na teritoriji Srbije, već je razlika u brzini u odnosu na drugoplasiranog skoro 40 odsto, a trećeplasiranog više nego dvostruko.\nPut koji je Vip izabrao i kojim se bori za svoje korisnike zahteva velika ulaganja u mrežu, ali i raznovrsnu ponudu, pa smo imali prilike da, pored brze mreže, u ponudi ove kompanije vidimo i rešenja kao što su Kućni Net, NEO i Online pakete, ali i tarifne dodatke koji omogućavaju deljenje Interneta iz paketa s pet osoba u Vip mreži.\nDa Vip svojim uslugama privlači moderne korisnike koji prepoznaju prednosti brze mreže, jasno je i iz podatka da su više od polovine uređaja u njihovoj bazi pametni telefoni, pa je i prenos podataka u stalnom porastu. Da bi se ovaj trend održao, potrebne su velike investicije, ali i proaktivni pristup, pa iz Vip‑a uvek vole da naglase kako je razvoj mreže proces koji ne prestaje, a ne treba zaboraviti da je od 2015. Vip u razvoj mreže investirao više od 100 miliona evra.\nTagovi: NEO, Ookla sertifikat, Vip\n← Microsoft obustavio problematičnu zakrpu za Spectre na AMD uređajima\nAOC se udružio sa G2 Esports organizacijom →


Vojvođanska kancelarija u Briselu\nMinistar spoljnih poslova o otvaranju kancelarije Vojvodine u Briselu. (Dnevnik, 6. 11. 2010. godine)\n26. 7. 2011.\nPreko Kusjaka u Rumuniju\nMinistar spoljnih poslova o novom graničnom prelazu sa Rumunijom. (Blic, 13. 2. 2010. godine)\nNekom nafta, nekom Đoković\nMinistar spoljnih poslova o prirodnim bogatstvima Srbije. (B92, 16. 5. 2011. godine)\nKo je trgovao ljudskim organima?\nMinistar spoljnih poslova o istrazi o trgovini organima na Kosovu i Metohiji. (Beta, 6. 3. 2011. godine)\nBez viza u Japan\nMinistar inostranih poslova o ukidanju viza sa Japanom. (RTS, 29. 10. 2009. godine)\nSrbija – lider u poštovanju ljudskih prava\nMinistar spoljnih poslova o stanju ljudskih prava u Srbiji. (Tanjug, 2. 3. 2010. godine)\nPresedan…po ko zna koji put\nMinistar spoljnih poslova o jednostranom proglašenju nezavisnosti Kosova. (CNN, 8. 8. 2010. godine)\nKad nam je predsednik bio u zatvoru?\nMinistar spoljnih poslova tvrdi da je aktuelni predsednik Srbije bio hapšen za vreme bivšeg režima. (CNN, 8. 8. 2010. godine)\n8. 8. 2010.


Saradnja Ministarstva za lokalnu samoupravu i Fonda 'Evropski poslovi' AP Vojvodine\nSaradnja Ministarstva za lokalnu samoupravu i Fonda "Evropski poslovi" AP Vojvodine\nU Beogradu je danas potpisan protokol o saradnji između Ministarstva državne uprave i lokalne samouprave i Fonda "Evropski poslovi" AP Vojvodine, sa ciljem jačanja institucionalnih i administrativnih kapaciteta jedinica lokalne samouprave u tom delu zemlje.\n"Danas smo potpisali protokol kako bismo blisko sarađivali i jačali administrativne kapacitete jedinica lokalne samouprave u AP Vojvodini i dali svoj pun doprinos procesu evropskih integracija", rekla je ministarska državne >> Pročitaj celu vest na sajtu Radio Televizija Vojvodine << uprave i lokalne samouprave Marija Obradović.\nPosle potpisivanja protokola s direktorom Fonda Aleksandrom Simurdićem, ona je rekla da je ovo prilika da se pokaže šta predstavlja i koliko je značajna reforma javne uprave kao jedan od tri stuba Srbije na put evropskih integracija, kao i reforma sistema lokalne samouprave.\n"Ovom saradnjom dajemo podstrek za ubrzanje lokalnog i regionalnog razvoja. Podržaćemo jedinice lokalne samouprave na teritoriji Vojvodine pre svega da bi unapredile efikasnost svog rada i efikasnije se povezivale sa organima državne uprave", rekla je Obradovićeva.\nTakođe, dodala je, daje se podrška implementaciji načela na kojima počiva Povelja ženske solidarnosti koju je Ministarstvo državne uprave i lokalne samouprave potpisalo 5. marta ove godine sa 22 žene koje vode gradove i opštine u Srbiji.\nObradovićeva je podsetila da je strateški cilj Srbije punopravno članstvo u Evropskoj uniji i dodala da je današnji protokol potpisan kako bi se jačali kapaciteti u Vojvodini i bili podržani napori gradova i opština da se reformišu i postanu servis svojih građana, da usvoje viziju Strategije reforme javne uprave za narednih deset godina koju je Vlada usvojila.\n"Sarađivaćemo blisko jer ulazak Srbije u EU i ispunjavanje strogih kriterijuma kojima se meri naš napredak nije cilj sam po sebi, već bolji i efikasniji standardi. Cilj je da Srbija postane moderna, uređena država u kojoj su građani zadovoljni uslugama koje im se pružaju i u kojoj su uslovi života takvi da naša zemlja bude dobro mesto za život u svakom pogledu", istakla je ministarka Obradović.\nSimurdić je rekao da će zajedno sa Ministarstvom državne uprave i lokalne samouprave raditi na jačanju institucionalnih i administrativnih kapaciteta jedinica lokalne samouprave.\n"Ovo je prilika da Ministarstvo upoznamo sa aktivnostima Fonda i pokrajinske administracije u narednom periodu na putu ka tom cilju, a koje okupljaju svih 45 lokalnih samouprava i formiraju timove koji će biti efikasniji i konkretniji kada je reč o apsorpciji sredstava koja im stoje na raspolaganju putem evropskih fondova i programa, ali i drugih bilateralnih sredstava", rekao je Simurdić.\nZahvalio je ministarki Obradović što je prihvatila poziv Fonda "Evropski poslovi" AP Vojvodine da u narednom periodu zajedno rade.\n"Aktivnosti koje budemo sprovodili biće sinhronizovane i s Nacionalnom akademijom za javnu upravu kako ne bi dolazilo do preklapanja i kako bi sve resurse koji nam stoje na raspolaganju usmerili ka istom cilju, a to je da osnažimo jedinice lokalne samouprave", rekao je Simurdić.


U provinciji Fuđijen otvoren sajam investicija i trgovine CIFIT 2019. Ljajić: Prilika da privučemo ulagače i sklopimo nove ugovore\nMEĐUNARODNI sajam investicija i trgovine CIFIT u kineskom gradu Sjamen prilika je da se Srbija predstavi kao investiciona i turistička destinacija. Da postanemo vidljiviji kineskom tržištu, privučemo nove ulagače, ali i sklopimo direktne trgovačke aranžmane.Svečanim otvaranjem srpskog paviljona u nedelju je u Sjamenu, u provinciji Fuđijen, počeo CIFIT 2019, na kojem je Srbija počasni gost.\n- Trgovina je jedna od oblasti u kojima sarađujemo i ovo je odlična prilika da se uspostave direktni kontakti privrednika budući da Srbija oko 50 odsto kineske robe uvozi iz drugih zemalja - rekao je ministar trgovine Rasim Ljajić, koji predvodi našu delegaciju. - To povećava cenu proizvoda i zato je bolje da uvozimo robu iz prve ruke nego preko Nemačke, Holandije, Slovenije, Hrvatske, kao što je sada slučaj. Verujem da na ovom sajmu može doći do novih ugovora i dogovora o saradnji.Kina u Srbiji najviše investira u infrastrukturu. Ukupna vrednost svih projekata koji se zajednički realizuju je oko 7,5 milijardi evra.\n- Izvoz srpske robe u Kinu u prvoj polovini ove godine porastao je za 213 odsto - dodao je Ljajić. - Još imamo veliki deficit u trgovinskoj razmeni sa Kinom. Nije realno očekivati da postoji balans zbog veličine zemalja i naših ekonomija, ali ohrabruje činjenica da u prvoj polovini ove godine imamo toliki rast izvoza. Dve kineske kompanije su u prva tri izvoznika u Srbiji, što je veliki uspeh i za te kompanije, ali to govori i o poslovnoj klimi i ambijentu u našoj zemlji.Sve zemlje se bore da privuku turiste iz Kine. Svake godine više od 150 miliona Kineza putuje širom sveta. Po broju dolazaka u Srbiju kineski turisti su ove godine na prvom mestu.Ceremoniji otvaranja prisustvovali su članovi delegacije Srbije i zvaničnici kineske provincije Fuđijen na čelu sa partijskim sekretarom provincije Juom Vejgvom. U srpskoj delegaciji su i ministar rudarstva i energetike Aleksandar Antić, ministar zaštite životne sredine Goran Trivan i predsednik Nacionalnog saveta za koordinaciju saradnje sa Rusijom i Kinom Tomislav Nikolić. Sajam traje do 11. septembra, a na prostoru od oko 50.000 kvadratnih metara predstavlja se oko 8.000 izlagača iz 48 zemalja. KO NAS PREDSTAVLjA\nINVESTICIONE potencijale Srbije predstavljaju kompanije kao što su "Putevi Srbije", "Koridori Srbije", "Dunav osiguranje", Institut za fiziku, Turistička organizacija Srbije i nekoliko srpskih vinarija. Među promoterima naše zemlje su i četiri kineske kompanije koje posluju u Srbiji - "Ziđin", CBIS, CRBC, "Šangdong Linglong".


Izvor: OkRadio.rs, 21.Avg.2019, 12:11\nNa trasi između ulica Dušana Stamenkovića i Proleterskih brigade izvode se radovi na izgradnji sekundarne vodovodne mreže, za potrebe objekta u kojem je smešten Streljački klub Vranje. Obilazeći radove gradonačelnik Vranja Slobodan Milenković rekao je da je vrednost investicije iznosi oko 1.500.000 dinara. - Vodovodna mreža gradi se u dužini od 380 metara, izvođač radova je JP “Vodovod”, a rok za završetak je 20 dana - rekao je gradonačelnik Milenković. Kako je naglasio, važnost ovih radova ogleda se pre svega u dobijanju upotrebne dozvole za streljanu i dodao da je strelište zatvoreno 2016. godine upravo zbog ovog nedostatka. - Pored nemogućnosti funkcionisanja Streljačkog...\nMilenković: Ulica Marije Kiri posle 40 GODINA osposobljena za saobraćaj\nGradonačelnik Vranja Slobodan Milenković sa saradnicima obišao je početak radova na izgradnji ulice Marije Kiri u Vranju. - Pored asfaltiranja ove saobraćajnice u dužini od 250 metara i širini šest, predviđeno je i postavljanje ivičnjaka celom dužinom ulice. Prvi put nakon 40 godina,...


BH Telecom: „Sportske igre Oaze“ održane uz podršku BH Telecoma\nPočetkom mjeseca oktobra održano je 10. sportsko takmičenje „Sportske igre Oaze” i Specijalne olimpijade koje je organizovalo Udruženje za podršku osobama sa intelektualnim teškoćama na području Kantona Sarajevo „Oaza“ u partnerstvu sa Specijalnom Olimpijadom BIH.\nS obzirom na epidemiološku situaciju, ove godine Sportske igre Oaze i Specijalne olimpijade BiH trajale su dva dana, 01. i 02. oktobra, a takmičenja su se održavala u Centru za edukaciju, sport i rekreaciju „Safet Zajko“, dvorani „Ramiz Salčin“ na Mojmilu te u sportskoj dvorani Dobrinja.\nTakmičari su se borili za medalje u pet sportskih disciplina i to u nogometu, atletici, stonom tenisu, boćanju i MATP-u, programu za osobe sa višestrukim smetnjama.\nUdruženje „Oaza“ postoji još od davne 1960. godine i provodi nekoliko programa i projekata koji pružaju direktnu podršku osobama s intelektualnim teškoćama i njihovim porodicama. Udruženje ima 536 članova svih starosnih dobi, a ovo su bili posebni dani jer sportske aktivnosti za njih predstavljaju veliku radost.\nKao i prethodnih godina, i ove godine je BH Telecom podržao održavanje takmičenja „Sportske igre Oaze“, kao dugogodišnji prijatelj Udruženja „Oaza“ i Specijalne olimpijade u BiH.\nIz Udruženja „Oaza“ ističu kako su sretni zbog podrške koju su dobili od BH Telecoma jer bez nje bi projekat bilo neizvodivo realizirati.\n„BH Telecom nas je podržao značajnom donacijom i to je neizmjerno velika podrška koja nam je omogućila da realizujemo ovaj važan događaj. Igrama se postiže mnogo značajnih stvari za naše članove jer osobe s intelektualnim teškoćama imaju pravo da budu jednake u svojoj lokalnoj zajednici. Ovakvi projekti su važni jer upravo njima se stvara društvo jednakih mogućnosti za sve, te svakako omogućuje djeci i osoba s invaliditetom sretan dan, pun radnosnih, sportskih i trenutaka koje će dugo pamtiti. Zahvaljujemo se društveno odgovornoj kompaniji BH Telecom koja je prepoznala značaj „Sportskih igara Oaza“ koji je važan projekat za naše članove koji 365 dana žive za ovaj događaj“, rekao je direktor Udruženja „Oaza“ Armin Smajlović.


Dačić: EU "kao neki vrhovni savet sa Tibeta" @ InfoBijeljina \n"Ne verujem da se u Tačiju probudio turistički duh da obiđe Gazivode, to je provokacija, odnosno kontinuitet postupaka koji su se dešavali u prethodnim mesecima, a koji ruše ionako tešku stečenu stabilnost na KiM", rekao je Dačić za Prva tv.\nDa se radi o jasnom kršenju Briselskog sporazuma, objašnjava Dačić, podsjetio je na period potpisivanja Briselskog sporazuma kada je Ketrin Ešton organizovala sastanak u NATO tokom kojeg je bilo dogovoreno da nikakve bezbjednosne snage Kosova ne mogu da dođu na sjever Kosova dok se ne ispune dva uslova.\nKaže da je on lično prisustvovao tom sastanku i da je to garantovao generalni sekretar NATO, a da su sastanku prisustvovali i predsjednik Srbije Alekandar Vučić i predsjednik privremenih kosovskih institiucija Hašim Tači.\n"Prvi uslov je da bude obavešten KFOR, a drugi da se o tome obaveste i saglase predsednici srpskih opština", precizirao je Dačić i dodao da za upad ROSU na Gazivode ne zna da li je KFOR obavešten, jer se sa njihove strane samo javljaju "izvinjenja, propusti i naknadne reakcije", kao i da na to pitanje juče nisu ni odgovorili.\n"S druge strane EU se nije ni trudila da učestvuje u rešavanju ovog problema, kao što je predsednik Vučić rekao da nije mogao da ih dobije. Samo znam da srpske opstine nisu obaveštene o dolasku ROSU, niti je neko od njih tražio saglasnost", podvukao je Dačić.\n"Ja ništa ni ne očekujem od EU, ja sam to Vučiću 100 puta rekao, da ne treba računati na to da će se oni truditi da budu objektivni, ne samo EU, nego cela međunarodna zajednica", istakao je šef srpske diplomatije.\nPrema njegovim riječima, situacija se dosta promijenila jer sada svi u svijetu shvataju da je prištinska strana onaj deo koji stalno pravi probleme ali, ističe, i dalje nema negativnih reakcija i nema pritiska na tu stranu da se pridržava dogovora.\n"To je iritirajuće", zaključio je Dačić.


Brnabić: Vakcine protiv korone u Srbiji do kraja godine – Haber.ba\nPredsjednica Vlade Srbije Ana Brnabić izjavila je da Srbija paralelno pregovara sa proizvođačima vakcine protiv virusa korona iz Rusije, Njemačke, Kine, SAD, Velike Britanije, te se nada da će prva količina neke od njih u Srbiji biti za upotrebu do kraja godine.\nBrnabić je podsjetila da je u Srbiju već stiglo 20 uzoraka ruske vakcine Sputnik V, koju srpski stručnjaci na Institutu “Torlak” testiraju i proučavaju, te izrazila veliku zahvalnost ruskoj Vladi što su je poslali u roku od četiri dana.\nBrnabić je rekla da se nada da će u ponedjeljak, 7. decembra, biti potpisan ugovor za američko-njemačku vakcinu Pfizer i BioNTech.\nOna je napomenula da Srbija pokušava da do kraja godine dobije za upotrebu i kinesku vakcinu, te da je predsjednik Srbije Aleksandar Vučić pisao pismo kineskom predsjedniku Xi Jinpingu, nakon čega je Srbija uvrštena da je dobije.\n“Srbija je jedina zemlja koja pregovara sa Kinom da dobije njihovu vakcinu u prvoj fazi, a da nije učestvovala u kliničkoj studiji”, istakla je Brnabić.\nOna je napomenula da je razgovarala i sa predstavnicima britanske Vlade dokle se stiglo sa vakcinom Astra Zeneca, za koju je rekla da je sigurno jako dobra vakcina, te podsjetila da je Srbija dio međunarodnog COVAX mehanizma.\n“Želeli smo da osiguramo građanima prednost da Srbija bude prva koja će dobiti vakcinu. Trudit ćemo se da obezbedimo da imamo sve vakcine za koju Agencija za lekove kaže da je bezbedna i da svako od građana kaže koju hoće”, istakla je Brnabić, prenosi “Klix“.\nNa pitanje da li će biti pritisaka EU da se otkupi samo vakcina iz zapadnih zemalja, Brnabić je odgovorila da je to politički teško pitanje, ali da u ovom trenutku, uz poštovanje evropskog puta, Srbija mora da se oslanja i na svoje sopstvene resurse, jer ne može da čeka.\n“Prvo će EU da namiri svoje članice, a mi ne možemo da čekamo da budemo u sledećoj fazi. To je potpuno normalno. Naša politička odgovornost je da probamo da vakcina bude što prije u Srbiji i da imamo veći spektar tih vakcina”, istakla je ona.\nTeme:Ana Brnabić, koronavirus, Srbija, vakcine


Petorica džihadista sa Kosova uhapšena u Bugarskoj\nBugarska granična policija uhapsila je petoricu Albanaca sa Kosova za koje se pretpostavlja da su džihadisti.\nAlbanci starosti od 20 do 25 godina uhapšeni su sinoć u bugarskom selu Kamenička Skakavica u blizini prelaza Đuješevo na granici sa Makedonijom.\nU njihovim mobilnim telefonima otkriveni su video-snimci sa odrubljenim glavama i molitvama, koje koriste džihadisti, kao i reklamu "Islamske države", javljaju bugarski mediji.\nNačelnik granične policije u Ćustendilu Vasil Mitov potvrdio je da je uhapšeno petoro stranaca, ali nije želeo da iznese više detalja.\nAlbanci su putovali automobilom, a veću sumnju su izazvali nakon što su pokušali da podmite granične policajce koji su ih zaustavili.\nNakon privođenja, Albancima je u Okružnom tužilaštvu u Ćustendilu određena mera zadržavanja do 72 časa.\nOvaj slučaj su preuzeli pripadnici Bugarske državne agencije za nacionalnu bezbednost, koji će Albance, nakon saslušanja, sutra izvesti pred sud u Ćustendilu radi određivanja pritvora.\n"LIBANSKA KLOPKA" Bugarin uhapšen sa spravom za pljačkanje: Žrtva ništa ne primeti dok joj iz banke ne stigne UŽASNA PORUKA\nU BiH samo jedan odsto VELIKIH PREDUZEĆA: Gigante zamenile firme iz Evropske unije\nSVEDOCI NA SASLUŠANJU Bivši evropski prvak u kik-boksu Džemal Mahmić likvidiran sa NEKOLIKO METAKA, napadač beži policiji


Predsjednik Srbije Aleksandar Vučić najavio je da će od petka do ponedjeljka u Beogradu biti uveden policijski čas, a od srijede biti zabranjeno okupljanje više od pet ljudi na otvorenom i zatvorenom prostoru.\nPrecizirao je da će tačne mjere doneti Krizni štab, ali "da treba čudo da se desi da se zabrana kretanja ne uvede".\nVučić je ocijenio da je situacija u Beogradu kritična, a da u još četiri grada ozbiljna.\nOn je na konferenciji za novinare ocijenio da je današnji dan, sa registrovanih 13 preminulih od koronavirusa, najteži dan od početka pandemije i rekao da je 120 ljudi na respiratorima.\n"Brzinom kojom se bolnice pune više bolnica nemamo", kaže predsjednik Srbije, ali je kao pozitivnu stvar u Beogradu naveo to što se ljudi javljaju ranije, "pa nema mnogo mrtvih".